“Air Force The Movie” Kutip RM8 Juta Dalam Tempoh 4, Akan Tayang Di Korea & Jepun

Filem aksi tempatan Air Force The Movie: Selagi Bernyawa menunjukkan prestasi baik di pawagam apabila berajya mengutip RM8 juta selepas 4 hari tayangannya.

Air Force The Movie: Selagi Bernyawa

Ditayangkan pada 25 Ogos yang lalu, filem arahan Zulkarnain Azhar dan Frank See itu dijangka terus menambah kutipan tiket pada minggu kedua, terutamanya ketika sambutan Hari Kemerdekaan pada 31 Ogos ini.

Sementara itu, GSC Cinemas, telah mengumumkan bahawa Air Force The Movie: Selagi Bernyawa akan ditayangkan di pasaran Korea, Jepun dan Taiwan. Buat masa ini tidak diketahui bilakah tarikh tayangan di negara-negara berkenaan.

Air Force The Movie: Selagi Bernyawa

View this post on Instagram            A post shared by GSC 🍿 (@gscinemas)

A post shared by GSC 🍿 (@gscinemas)

A post shared by GSC 🍿 (@gscinemas)

Air Force The Movie: Selagi Bernyawa mengisahkan Kapten Adib dan Major Adnan bersama skuadnya yang terlibat di dalam misi bantuan kemanusiaan di Namburi, sebuah negara yang sedang dalam pergolakan. Di dalam perjalanan pulang ke Malaysia, pesawat mereka telah ditembak jatuh oleh pengganas.

Air Force The Movie: Selagi Bernyawa

Mengetahui perkembangan ini, Tentera Udara Diraja Malaysia telah mengarahkan misi untuk menyelamatkan mereka semua. Zafran, abang ipar kepada Adib dan juga seorang pilot SUKHOI berusaha untuk menyelamatkan mereka. Demi keselamatan bersama, mereka harus berkorban dan berjuang sehingga ke titisan darah yang terakhir.

Diarahkan oleh Zulkarnain Azhar dan Frank See, berdasarkan lakon layar yang ditulis oleh Opie Harris, Peter Toyat dan Zulkarnain Azhar, Air Force The Movie: Selagi Bernyawa menampilkan barisan pelakon yang terdiri daripada Aiman Hakim Redza, Data ‘ Adi Putra, Nas-T, Luqman Hafidz, Johan As’ari, Pablo Amirul, Jack Tan, Sara Ali dan ramai lagi.

Air Force The Movie: Selagi Bernyawa

Filem aksi ketenteraan / patriotik ini merupakan kerjasama antara Angkatan Tentera Malaysia, Tentera Udara Diraja Malaysia, Multimedia Entertainment, Golden Screen Cinemas, Astro dan Six Fun Media.


Saksikan Trailer IMAX & EP Prolog “Black Panther: Wakanda Forever”

Trailer pertama untuk Black Panther: Wakanda Forever telah membuat debut semasa sesi Panel Marvel Studios di San Diego Comic-Con pada hujung minggu yang lalu, dan ianya berjaya mengumpul jumlah penonton yang agak tinggi.

Menurut Variety, trailer yang penuh emosi itu mencatatkan 172 juta tontonan dalam tempoh 24 jam pertamanya di atas talian, menjadi salah satu penampilan sulung treler teratas Marvel Cinematic Universe (jumlah penonton hampir dua kali ganda daripada 88 juta tontonan yang diperoleh treler filem pertama Black Panther pada 2017).

Kini, treler versi IMAX telah dilancarkan. Tiada rakaman baharu, tetapi nisbah aspek 1:90 membolehkan peminat melihat lebih banyak visual.

Selain itu, tiga lagu dari EP Prolog sekuel itu telah dikeluarkan, menampilkan lagu “No Woman No Cry, cover Bob Marley oleh Term, “A Body, A Coffin” yang dinyanyikan artis dari Ghana, Amaarae dan “Soy” oleh penyanyi rap Mexico Santa Fe Klan.

Here it is in 1:90. #IMAXTrailerWAKANDA FOREVER#FilmedForIMAX pic.twitter.com/oA89vHisfM— IMAX (@IMAX) July 25, 2022

Wakanda Forever! Stream ‘Wakanda Forever Prologue,’ featuring music by Tems, Amaarae, and Santa Fe Klan: https://t.co/NJWXD0VafA 👉 https://t.co/sipEpV7ZE1#WakandaForever is playing only in theaters November 11. pic.twitter.com/cz0Y2LFYdr— Marvel Entertainment (@Marvel) July 25, 2022

Ryan Coogler sekali lagi mengarah dan menulis ansuran kali ini, dengan sebilangan besar pelakon dari filem pertama kembali mengulangi peranan masing-masing. Mereka terdiri dariapda Lupita Nyong’o sebagai Nakia, Danai Gurira sebagai Okoye, Martin Freeman sebagai Everett K. Ross, dan Letitia Wright sebagai Shuri.

Black Panther: Wakanda Forever dijadualkan tayangan pada 11 November 2022.


Henry Cavill Bakal Kembali Sebagai Superman?

Berita yang mungkin menggembirakan peminat-peminat filem DC khususnya Superman.

Deadline melaporkan bahawa pelakon Henry Cavill (Misson: Impossible – Fallout; The Witcher) kini sedang dalam rundingan dengan Warner Bros. untuk meneruskan kembali peranan Superman dalam filem live action DC Cinematic Universe (DCEU).

Bagaimanapun, peranan tersebut bukanlah untuk filem sekuel Man of Steel, sebaliknya mungkin sebagai watak cameo dalam salah satu filem adiwira DC.

Filem Wonder Woman 1984 arahan Patty Jenkins dan The Suicide Squad arahan James Gunn telahpun selesai menjalani penggambaran, jadi peminat boleh menjangkan bahawa watak Superman mungkin tidak akan muncul dalam kedua-dua filem tersebut.

Jadi pilihan terletak pada salah satu filem DC yang kini sedang dalam pembikinan  / perancangan seperti The Batman, Shazam! 2, Black Adam dan Aquaman. Kemungkinan, Superman akan muncul dalam salah satu filem tersebut.

The Batman, Shazam! 2, Black Adam

Apa pun kita nantikan pengumuman rasmi dari Warner Bros. mengenai kepulangan semula Henry Cavill dalam DCEU.


Zack Snyder Akhirnya Dedahkan Foto Henry Cavill Menggunakan Sut Hitam Superman

Sebelum filem Justice League ditayangkan kepada umum, terdapat spekulasi yang cukup kencang dikalangan peminat mengenai Superman yang akan menggunakan sut hitamnya.

Teori sut hitam Superman mula timbul selepas peminat mengentahui adiwira tersebut akan kembali dihidupkan dalam filem Justice League, sepertimana yang dipaparkan dalam versi komik.

Bagaimanapun, teori peminat tidak tepat apabila Justice League ditayangkan kepada penonton, dan rata-rata mereka percaya idea sut hitam Superman telah dibuang Warner Bros. dan Josh Whedon, selaku pengarah yang menyiapkan filem itu selepas Zack Snyder berundur dari projek berkenaan.

Kini, selepas beberapa tahun, Snyder menerusi laman sosial Vero telah mendedahkan gambar Henry Cavill yang menggunakan sut hitam Superman, sekaligus mengesahkan teori para peminat.

Pendedahan tersebut menimbulkan pelbagai reaksi dari peminat dan rata-rata mereka terus mendesak pihak studio agar melepaskan filem Justice League versi Snyder.

Anda boleh lihat gambar yang dikongsikan Snyder dibawah, dan berikan pendapat anda mengenai sut hitam Superman diruang komen.


TV Spot IMAX TENET Menjanjikan Pengalaman Sinematik Yang Cukup Hebat

Filem terbaru Christoper Nolan, Tenet tetap ditayangkan di beberapa negara terpilih di seluruh dunia pada 27 Ogos ini meskipun Amerika Syarikat masih bergelut dengan pandemik COVID-19.

Sehubungan dengan itu IMAX telah melancarkan TV Spot terbaru yang menjanjikan pengalaman senimatik yang cukup hebat kepada penonton. Anda boleh saksikan tv-spot tersebut dibawah.

Tenet digambarkan sebagai sebuah filem pengintipan thriller antarabangsa yang melibatkan tujuh buah negara. Bintang BlackKkKlansman, John David Washington memainkan peranan utama disamping beberapa pelakon lain termasuklah Robert Pattinson (Good Time), Elizabeth Debicki (Widows), Dimple Kapadia (Fugly), Aaron Taylor-Johnson (Avengers: Age of Ultron), Michael Caine (The Dark Knight Rises) dan Kenneth Branagh (Dunkirk).

Filem ini ditulis sendiri oleh Nolan dan mengabungkan filem IMAX dan 70mm, teknik yang sering digunakan Nolan dalam filem-filem arahannya. Nolan turut bertindak selaku penerbit bersama-sama pasangannya, Emma Thomas.

Ready for inversion, immersion, and the ultimate IMAX experience? Christopher Nolan’s @TenetFilm was shot on IMAX Film and made to be experienced in #IMAX. Opening only in theatres soon. #TENET pic.twitter.com/AHrcHdI19W
— IMAX (@IMAX) August 5, 2020

— IMAX (@IMAX) August 5, 2020


Pengusaha Panggung Wayang Nafi Sabotaj Filem Anwar: The Untold Story

Terdapat laporan yang mengatakan bahawa pengusaha panggung wayang cuba mensabotaj filem terbaru, Anwar: The Untold Story dengan sengaja mengurangkan slot tayangan filem tersebut.

Namun, pekara itu segera dinafikan Persatuan Pemamer Malaysia (MAFE) yang mengatakan bahawa pihak mereka tidak pernah meminggirkan mana-mana naskhah tempatan.

“MAFE menyangkal dakwaan dibuat secara tidak adil terhadap pemamer pawagam tempatan mengenai keengganan menayangkan filem berkenaan, seterusnya menghalang sasaran kutipan yang disasarkan mereka.

“MAFE memperjuangkan pertumbuhan industri filem tempatan dengan menyokong produksi tempatan termasuk untuk filem Anwar: The Untold Story,” dalam satu kenyataan yang dikeluar baru-baru ini (melalui Harian Metro).

MAFE menjelaskan, setiap pawagam memperuntukkan lima slot tayangan untuk filem terbitan Yusrych Global Sdn Bhd dan edaran oleh DMY Creation itu.

“Pemamer pawagam tempatan mempunyai purata lima masa tayangan untuk filem Anwar: The Untold Story yang dijadualkan setiap lokasi, meliputi 70 peratus lokasi di seluruh negara.

“Slot tayangan lebih banyak tersedia di pawagam yang terletak di pusat bandar,” katanya.

Terdahulu, produksi filem Anwar: The Untold Story mendakwa sesetengah pawagam cuba mensabotaj tayangan naskhah biopik yang memaparkan kisah jatuh bangun perjuangan Perdana Menteri, Datuk Seri Anwar Ibrahim itu.

Walaupun mencipta sejarah menjadi filem biopik pertama mencatat kutipan RM1 juta pada hari pertama tayangan, Khamis lalu, namun jumlah kutipan tidak memenuhi sasaran apabila didakwa tidak mendapat slot tayangan seperti permintaan ramai.


Babak Pertempuran Di Sempadan, Antara Babak Paling Tegang Dalam Filem Sicario

Rasanya mesti ramai pernah menonton filem ‘crime thriller’ Sicario yang dibintangi oleh Emily Blunt, Josh Brolin dan Benicio del Toro. Filem tersebut bukan sahaja padu dari segi aksi, malah jalan ceritanya juga menarik dan lakonan para aktor cukup ‘superb’!

Sementara menantikan sekuelnya yang berjudul Sicario 2: Soldado ditayangkan pada penghujung Jun tahun ini, saya ingin kongsikan satu babak menarik yang ditunjukkan dalam filem tersebut. Babak yang dimaksudkan adalah pertempuran diantara anggota CIA dan kartel dadah semasa berada di pintu sempadan Mexico-US.

Aksinya tidaklah begitu banyak, tetapi situasinya cukup tegang sehinggakan saya yang menonton filem tersebut merasai ketegangan yang berlaku diantara kedua-dua pihak tersebut. Jadi, bagi yang pernah melihat babak ini, apa pendapat anda tentang pertempuran diantara CIA dan kartel dadah ini, puas ataupun tidak? jika anda bertanyakan kepada saya, saya akan jawab puas walaupun singkat,

Sicario 2: Soldado akan ditayangkan pada 29 Jun 2018


Boboiboy Movie 2 Semakin Hampir Mengejar Kedudukan Upin & Ipin: Keris Siamang Tunggal

Filem animasi terbitan Monsta dan Astro Shaw, Boboiboy Movie 2 memerlukan sekurang-kurangnya RM4.3 juta lagi untuk mencantas kedudukan filem animasi Upin & Ipin: Keris Siamang Tunggal sekaligus menjadi filem tempatan paling laris tahun 2019.

Upin & Ipin: Keris Siamang Tunggal

Upin & Ipin: Keris Siamang Tunggal

Baru sebelas hari ditayangkan dipawagam, filem kedua Boboiboy Movie itu telah berjaya meraih RM21 juta. Jika prestasi baik diteruskan pada minggu ini, berkemungkinan filem Boboiboy Movie 2 dapat menduduki carta pertama box office tempatan.

Filem kali ini menyaksikan BoBoiBoy dan rakan-rakannya perlu bersatu menentang satu kuasa kuno digelar Retak`ka, yang mahu merampas elemen kuasa BoBoiBoy. Mereka perlu menghalang musuh misteri terbaru mereka itu daripada meneruskan rancangan jahatnya.

Boboiboy Movie 2 menampilkan watak-watak dari siri televisyen seperti BoBoiBoy, Yaya, Gopal, Ying, Fang, Adu Du, Probe, Tok Aba, Papa Zola, Cattus dan Ochobot. Filem telahpun ditayangkan dipawagam-pawagam tempatan, dan anda boleh membaca ulasan kami mengenai filem BoboiBoi Movie 2 disini.


The Boss Baby Review

Pelakon: Alec Baldwin, Kevin Spacey, Will Arnett

Apa akan berlaku sekiranya anda adalah anak tunggal yang disayangi oleh ibubapa tiba-tiba mempunyai seorang adik yang merosakkan segala kebahagian yang anda rasai dari ibubapa anda? Pasti anda akan rasa cemburu dengan tumpuan yang diberikan oleh ibubapa kepada adik anda.

Itulah yang ditunjukkan dalam filem animasi terbaru Dreamwork Animation dan 20th Century Fox, The Boss Baby. Filem animasi ini diadaptasikan buku cerita bergambar bertajuk The Boss Baby yang dikeluarkan pada tahun 2010 dan dihasilkan oleh Marla Frazee.

Diarahkan oleh Tom McGrath, filem animasi The Boss Baby ini dibintangi oleh beberapa pelakon utama yang membawa suara beberapa watak dalam filem ini antaranya Alec Baldwin yang membawakan karakter The Boss Baby, Miles Christopher Bakshi yang membawa karakter Tim Templeton dan Steve Buscemi yang membawa watak antagonis, Francis E. Francis, CEO company Puppy. Co. Selain itu juga, Tobey Maguire (Tim semasa dewasa & Narrator), Jimmy Kimmel dan Lisa Kudrow juga turut menyumbang suara dengan Jimmy dan Lisa membawa karakter Ted dan Janice Templeton.

The Boss Baby sememangnya filem animasi dan sesuai untuk kanak-kanak tetapi kebanyakkan humor dan dialog dalam filemnya hanya dapat difahami oleh orang dewasa, malah terdapat juga beberapa humor yang dikatakan agak rude dan kasar. Inilah punca kenapa filem ini di klasifikasikan sebagai PG-13. Selain itu juga, humornya sebenarnya agak cliche dan tiada beza dengan filem-filem animasi yang lain, banyak humor datang dari pergerakkan badan karakter berbanding dialog-dialog yang diucapkan oleh pelakon, apapun ia tetap dapat menghasilkan gelak ketawa dikalangan penonton walaupun tidak sampai tahap mengalirkan air mata menahan ketawa.

Walaupun diawal filem The Boss Baby menunjukan persengketaan diantara abang dan adik, Si abang cemburu dengan kehadiran orang baru dalam keluarganya dan menunjukkan ibubapa mengabaikan anak sulung mereka kerana terlampau memberi tumpuan kepada si bayi. Namun dipertengahan dan dipenghujung filem, ia telah memberikan satu mesej positif kepada penonton terutamanya kepada kanak-kanak yang menontonya agar sentiasa berbaik-baik diantara adik beradik dan juga kebaikkan bekerjasama diantara satu sama lain.

Storytelling filem ini juga sebenarnya agak complicated bagi kanak-kanak, tapi bagi orang dewasa, ianya boleh diterima dan sesuai untuk ditonton oleh orang dewasa. Ibarat seperti menonton filem espionage versi ringan. Kombinasi storytelling untuk orang dewasa dan visual berwarna warni, karakter bayi dan body humor yang dibuat khas untuk kanak-kanak, kedua-dua golongan ini akan merasa kepuasan apabila menonton filem The Boss Baby, kiranya “win-win situation” seperti yang diucapkan oleh adik Tim dipenghujung filem.

Bagi peminat yang meminati gaya lakonan dan suara Alec Baldwin, anda boleh tonton filem ini dan lihat telatah karakter The Boss Baby. Performance beliau dalam filem ini boleh dianggap OK walaupun kadang kala agak bosan dengan humor clichenya dan mendatar. Tapi jika mahu dibandingkan dengan prestasi Miles Christopher Bakshi, Miles boleh diberi lebih bintang berbanding Alec.

Secara keseluruhanya, filem The Boss Baby merupakan satu filem animasi yang bagus untuk ditonton oleh ibu bapa dan anak-anak mereka. Ia bukan sahaja memaparkan satu mesej positif kepada audience, ia juga dapat mendekatkan hubungan kekeluargaan kepada penonton apabila mereka menontonnya bersama-sama. The Boss Baby filem yang fun dan enjoy, kami menyarankan kepada anda yang berkeluarga agar menonton bersama-sama anak anda.


Emily Blunt Sedang Dalam Rundingan Untuk Bintangi Filem Terbaru Christopher Nolan, “Oppenheimer”

Menurut Deadline, pemenang anugerah Golden Globe, Emily Blunt, sedang dalam rundingan untuk membintangi filem biografi terbaru Christopher Nolan, bertajuk Oppenheimer. Blunt telah ditawarkan peranan isteri kepada J. Robert Oppenheimer, saintis yang mengetuai penciptaan bom atom. Projek terbaru ini menandakan gandingan semula Blunt dan Cillian Murphy selepas kedua-dua muncul dalam filem sekuel A Quiet Place Part II tahun ini.

Oppenheimer berdasarkan buku pemenang Hadiah Pulitzer, American Prometheus: The Triumph and Tragedy of J. Robert Oppenheimer karya Kai Bird dan mendiang Martin J. Sherwin. Filem ini ditulis dan diarahkan oleh Nolan, dengan Universal Pictures dijangka mengedarkan filem ini di pawagam seluruh dunia. Emma Thomas, Charles Roven dan Nolan akan menjadi penerbit.

Filem ini dijangka memulakan produksi pada awal 2022, dan dilaporkan akan dirakam dengan mnggunakan kombinasi IMAX 65mm dan format-besar filem 65mm.

J. Robert Oppenheimer adalah ahli teori fizik Amerika dan profesor fizik yang menjadi ketua Makmal Los Alamos sewaktu Perang Dunia Kedua. Dia termasuk di antara mereka yang dikreditkan sebagai “bapa bom atom” untuk peranan mereka dalam Projek Manhattan, yang merupakan usaha untuk mencipta senjata nuklear pertama. Oppenheimer juga terkenal dengan kata-katanya, “Sekarang saya menjadi Kematian, pemusnah dunia,” merujuk pada kitab suci Hindu Bhagavad Gita setelah berjaya meletupkan bom atom pertama pada 16 Julai 1945.


Lee Min Ho, Kim Go Eun, & Ramai Lagi Dalam Teaser Terbaru “The King: Eternal Monarch”

SBS melancarkan teaser terbaru drama The King: Eternal Monarch yang memaparkan barisan pelakon seperti Lee Min Ho, Kim Go Eun, Woo Do Hwan, Kim Kyung Nam, Jung Eun Chae, dan Lee Jung Jin. Anda boleh saksikan teaser yang mendebarkan ini dipemain video dibawah.

Ditulis oleh Kim Eun Sook (Secret Garden, Descendants of the Sun, Goblin, Mr. Sunshine), The King: Eternal Monarch berkisarkan tentang dua alam semesta yang selari dengan monarki dan demokrasi. Lee Min Ho memainkan peranan sebagai Emperor Lee Gon, yang cuba menutup pintu dua dunia berbeza, manakala Kim Go Eun membawa watak sebagai detektif Jung Tae Eul, yang bekerjasama dengan maharaja untuk melindungi nyawa manusia.

The King: Eternal Monarch akan disiarkan pada April ini, setiap Jumaat dan Sabtu di SBS

View this post on Instagram

신은 인간의 세상에 악마를 풀어놓았고 그 악마는 평행 세계의 문을 열고 말았다 _ SBS 새 금토드라마 <더킹: 영원의 군주> 2020년 4월 17일 금요일 밤 10시 첫 방송🤴🏻 _ [더킹:영원의군주] 스틸컷 미리 보고 싶다면? @sbsdrama.official _ #SBS새금토드라마 #더킹 #더킹_영원의군주 #TheKing #TheKing_EternalMonarch #이민호 #김고은 #우도환 #김경남 #정은채 #이정진 #김은숙작가 #평행세계 #LeeMinHo #WooDoHwan
A post shared by  SBS (@sbsnow_insta) on Mar 30, 2020 at 7:31pm PDT

Mar 30, 2020 at 7:31pm PDT


[VIDEO] Lionsgate Dedah Klip Terbaru Filem Bencana “Moonfall”

Pengarah Independence Day, Godzilla, The Day After Tomorrow dan Independence Day: Resurgence, Roland Emmerich kembali dengan filem bencana terbarunya, iaitu filem sains fiksyen epik Moonfall.

Bagi mempromosikan filem terbarunya, Liosngate telah mendedahkan tiga klip terbaru, yang memberikan pandangan pertama kepada penonton visi terbaru Emmerich dalam menggambarkan kemusnahan global. Anda boleh tonton ketiga-tiga klip tersebut dibawah:

Moonfall diarahkan oleh Rolan Emmerich dari lakon layar yang ditulis olehnya bersama Harald Kloser dan Spenser cohen. Filem ini turut dibintangi John Bradley (Game of Thrones), Michael Peña (Battle: Los Angeles), Charlie Plummer (All the Money in the World), Kelly Yu, Eme Ikwuakor (On My Block), Carolina Bartczak (X-Men: Apocalypse), dan Donald Sutherland (The Hunger Games).

All the Money in the World

“Dengan hanya beberapa minggu sebelum dunia di ambang kemusnahan, eksekutif NASA yang juga bekas angkasawan, Jo Fowler yakin dia mempunyai kunci untuk menyelamatkan kita semua.” Baca sinopsis.

Tetapi hanya satu angkasawan dari masa lalunya, Brian Harper dan ahli teori konspirasi K.C. Houseman, mempercayainya. Wira-wira yang tidak mungkin ini akan melakukan misi terakhir yang mustahil ke angkasa lepas, meninggalkan semua orang yang mereka cintai, hanya untuk mengetahui bahawa Bulan kita tidak sama seperti yang kita fikirkan.”

Moonfall akan ditayangkan di pawagam tempatan pada 3 Februari 2022.


Robert Downey Jr. & Matt Damon Sertai Filem ‘Oppenheimer’ Arahan Christopher Nolan

Veteran MCU, Robert Downey Jr. dan pemenang Oscar, Matt Damon secara rasmi telah menyertai barisan pelakon filem biografi drama Oppenheimer arahan Christopher Nolan untuk Universal Pictures. Projek terbaru ini menyatukan semula Damon dengan Nolan selepas Interstellar (2004), manakala ini merupakan kerjasama pertama diantara Downey dengan pembikin filem terkenal itu. Butiran lanjut mengenai watak mereka masih lagi dirahsikan.

Mereka akan sertai Cillian Murphy (Peaky Blinders) yang akan memainkan watak utama sebagai J. Robert Oppenheimer, saintis yang mengetuai penciptaan bom atom, dan Emily Blunt sebagai isteri kepada Oppenheimer. Ini menandakan kolaborasi keenam diantara Murphy dan Nolan selepas trilogi The Dark Knight, Inception dan Dunkirk.

Oppenheimer berdasarkan buku pemenang Hadiah Pulitzer, American Prometheus: The Triumph and Tragedy of J. Robert Oppenheimer karya Kai Bird dan mendiang Martin J. Sherwin. Christopher Nolan akan menulis dan mengarahkan filem ini, dengan Universal Pictures menjadi pengedar rasmi untuk pasaran seluruh dunia. Emma Thomas, Charles Roven dan Nolan akan berkhidmat sebagai penerbit.

Filem ini dijangka memulakan produksi pada awal 2022, dan dilaporkan akan dirakam dengan menggunakan kombinasi IMAX 65mm dan format-besar filem 65mm.

J. Robert Oppenheimer adalah ahli teori fizik Amerika dan profesor fizik yang menjadi ketua Makmal Los Alamos sewaktu Perang Dunia Kedua. Dia merupakan salah seorang saintis yang dikreditkan sebagai “bapa bom atom” untuk peranan mereka dalam Projek Manhattan – iaitu projek rahsia untuk penciptaan senjata nuklear pertama. Oppenheimer juga terkenal dengan kata-katanya, “Sekarang saya menjadi Kematian, pemusnah dunia,” merujuk pada kitab suci Hindu Bhagavad Gita setelah berjaya meletupkan bom atom pertama pada 16 Julai 1945.


CEO Disney Beri Kredit Kepada Tom Holland Kerana Memainkan Peranan Penting Membawa Kembali Spider-Man Ke MCU

Mungkin ada yang beranggapan Tom Holland tidak sebagus Tobey Maguire dalam memainkan peranan sebagai Peter Parker a.k. Spider-Man, tetapi sekurang-kurang kita haruslah berterima kasih kepada pelakon muda itu kerana sumbangannya, peminat dapat melihat Disney dan Sony kembali merujuk selepas cerai talak satu.

Ketika muncul dalam rancangan Jimmy Kimmel Live sempena mempromosikan buku terbarunya berjudul The Ride of a Lifetime: Lessons Learned From 15 Years as CEO of the Walt Disney Company, Ketua Pegawai Eksekutif Disney, Bob Iger telah menerangkan secara panjang lebar tentang peranan yang dimainkan oleh Tom Holland dalam memastikan kedua-dua studio besar itu kembali ke meja rundingan.

Menurut Iger, Holland telah meminta nombor telefon dan email beliau untuk menyuarakan perasaan hatinya mengenai karakter Spider-Man dan juga permintaan peminat yang mahu Holland meneruskan peranannya sebagai Spider-Man. Selepas bercakap dengan Holland, Iger terus menghubungi pihak Sony dan bercakap dengan bos Sony yang akhir membawa kepada rundingan terbaru diantara kedua-dua belah pihak

“We had an event called D-23 and Tom [Holland] was there because he’s a voice in a new Pixar movie called Onward. He said something and it was clear that the fans wanted Tom back as Spider-Man,”

“It was clear that he cared so much. He’s a great Spider-Man. I felt for him and it was clear that the fans wanted all of this to happen.” I

“He called me and I called them,” “sometimes companies, when they are negotiating, they forget that there are other folks out there that actually matter.”

“He called me and I called them,”

Kini, Spider-Man  kembali menerusi filem ketiganya di MCU dan akan terus muncul dalam filem-filem Marvel Studios seterusnya. Disney akan menyumbang 25% kos produksi dan mendapat 25% keuntungan jualan tiket. Mereka juga akan terus mendapat keuntungan dari hak perdagangan.

Jadi kepada peminat-peminat Marvel, adakah anda semakin sayang kepada Tom Holland? kongsikan luahan anda.


SONIC THE HEDGEHOG Terus Kuasai Carta Box Office AS

Filem Sonic the Hedgehog terbitan Paramount Pictures terus menguasai carta box office Amerika Syarikat apabila merah $26.3 juta dolar pada minggu kedua tayangnnya. Kutipan tersebut menjadikan jumlah terkumpul sebanyak $106.6 juta untuk pasara Amerika Utara dan $203.1 juta seluruh dunia.

Menduduki tangga kedua adalah filem terbitan 20th Century Studios, The Call of the Wild yang membuka minggi pertama dengan kutipan sebanyak $24.8 juta, manakala jumlah kutipan seluruh dunia sebanyak $40.2 juta.

Birds of Prey jatuh ketangga ketiga apabila hanya mampu meraih $7 juta pada minggu lalu, dan hanya mengumpul $72.5 juta sepanjang tiga minggu tayangan. Bagaimanapun kutipan antarabangsa banyak membantu dari segi kutipan tiket dengan jumlah terkumpul sebanyak $173.7 juta.

Sementara itu, filem terbaru STXfilms, Brahms: The Boy II mencatatkan kutipan $5.9 juta pada minggu pertama tayangan dan $8.1 juta seluruh dunia.


Review Filem: Rambo: Last Blood (2019)

Melihat usia pelakon Sylvester Stallone yang semakin lanjut membuatkan saya terfikir, bagaimana filem kelima Rambo, yang juga merupakan sebuah filem aksi akan diterjemahkan kepada penonton. Saya bukanlah mempersoalkan kredibiliti Stallone sebagai pelakon, cuma sejak kebelakangan ini, kebanyakkan filem-filem aksi lakonannya boleh dikatakan agak teruk dan sangat mengecewakan. Ambil contoh dua filem terakhir Escape Plan.

Jadi, saya terpaksa membuang segala pemikiran negatif sebelum menonton filem Rambo: Last Blood, dan pasrah jika filem ini akan merosakkan francais Rambo yang dianggap antara francais terbaik bagi kategori filem aksi. Namun, sebaik sahaja filem ini tamat, saya agak terkasima dan terpancar cahaya kepuasan dek kerana filemnya yang agak menarik.

Dalam filem kali ini, John Rambo (Stallone) sudah tidak lagi gagah seperti dahulu dan sedang mengalami masalah jiwa kerana terbayangkan pengalamanan buruk semasa berkhidmat sebagai anggota tentera Amerika Syarikat semasa perang Vietnam. Dia bagaimanapun mendapat dorongan dari keluarga angkat yang sering menjaga dan membantu mengurangkan penderitaan yang ada dalam dirinya itu.

Pada suatu hari, Gabrielle (Yvette Monreal), gadis remaja yang dijaganya sejak kecil telah meminta izin untuk pergi ke Mexico kerana ingin berjumpa dengan ayah kandungnya. Rambo dan rakannya yang juga merupakan nenek kepada Gabrielle, Maria Beltran tidak membenarkan gadis tersebut pergi ke Mexico dan menjelaskan bahawa ayah kandungnya itu tidak lagi menyayanginya.

Sebagai seorang remaja yang mudah untuk memberontak, Gabrielle tetap pergi ke Mexico tanpa pengentahuan Rambo dan Maria. Malang tidak berbau, Gabrielle telah diculik oleh sindiket kumpulan kartel, dan Rambo perlu menyelamatkan gadis yang dianggap sebagai anaknya dari kumpulan kejam itu.

Saya agak terkejut dengan cara olahan dan pembinaan plot Rambo: Last Blood oleh pengarah Adrian Grunberg. Pengalamannya sebagai pengarah filem Get the Gringo dan penolong pengarah untuk filem Apocalypto telah digunakan dengan sebaik mungkin dalam merencana pembinaan jalan cerita. Filem ini tidak tergesa-gesa menjual adegan-adegan aksi, dan tidak terlalu ‘dragging’ dalam penyampaian jalan ceritannya. Segalanya disusun dengan sempurna, ringkas dan teratur agar ia dapat memberikan sebuah klimaks yang cukup memuaskan hati semasa dipenghujung filem.

Ia mengingatkan saya kepada filem The Equalizer dimana ‘act’ pertama agak perlahan dan sekadar memaparkan kehidupan Rambo sebagai veteran tentera. Bagaimanapun, perasaan ingin tahu dan tidak sabar bermula di bahagian kedua sebaik sahaja Rambo mula menjejaki Gabrielle. Disini, graf penceritaan mula mendaki secara perlahan-lahan dan penonton mula tidak sabar untuk mengentahui apa yang berlaku pada babak seterusnya sehinggalah ke babak kemuncak.

‘Execution’ babak kemuncaknya tidak mengecewakan, malah saya berani mengatakan ia cukup memuaskan hati. Perasaan geram terhadap watak antagonis akhirnya berjaya dilempiaskan menerusi adegan-adegan aksi yang menepati citarasa peminat-peminat filem berstatus ‘R-rated’. Bayangkan anda menonton filem ‘slasher’ Friday the 13th, cuma tukarkan karakteristik Jason Voorhees dari karakter antagonis ke proantagonis. Bersedialah untuk aksi ngeri.

Bagi yang mengharapkan adegan bergasak atau bertumbak, filem ini tidak begitu menonjolkan adegan aksi sebegitu. Mungkin Grunberg dan Stallone bersifat realisitik memandangkan dia tidak lagi mampu untuk melakukan aksi bergasak seperti francais Rocky atau tiga filem awal Rambo. Bagaimanapun, Grunberg menutup kelemahan adegan ini dengan memberikan Rambo lebih kebijakkan dalam mencipta jerangkap samar sepertimana menjadi tradisi filem-filem Rambo.

Saya juga suka cara Adrian Grunberg menerapkan babak-babak emosi dan suram dalam filem ini terutamanya hubungan ayah-anak diantara Rambo dan Gabrielle. Walaupun sekadar anak angkat, Rambo berjaya memainkan peranan sebagai seorang ayah yang mampu meninggalkan kesan kepada penonton. Malah Grunberg tidak segan-segan untuk memberikan babak yang suram dan sadis supaya dapat menjustifikasikan perbuatan Rambo yang sangat kejam semasa dibabak klimaks nanti. Senang kata, Grunberg langsung tidak memberi peluang kepada ‘babak gembira’ atau harmoni/

Walaupun Rambo: Last Blood memberi sepenuh fokusnya kepada karakter Rambo, watak-watak kecil tidak dipersia-siakan begitu sahaja. Gabrielle dan Maria boleh dianggap sebagai ‘tongkat’ kepada Rambo yang sedang sakit dalam jiwanya, manakala watak antagonis Hugo Martinez (Sergio Peris-Mencheta) dan Victor Martinez (Óscar Jaenada) berjaya membuat penonton terasa ingin masuk ke dalam filem dan memenggal kepala mereka. Selain itu juga, watak wartawan Carmen Delgado (Paz Vega) turut memainkan peranan penting walaupun watak sekadar tempelan dalam filem ini. Kesemuanya memainkan peranan penting yang banyak membantu mengembangkan karakter Rambo. Cumanya, Stallone agak sedikit janggal dalam babak-babak yang melibatkan emosi, bagaimanapun, sebagai Rambo dia masih mampu memberikan prestasi yang baik dikala usianya sudah mencecah 73 tahun.

Dari segi teknikal, terdapat beberapa kesan khas CGI yang sedikit gagal, tetapi untuk babak-babak ngeri, filem ini berjaya memberikan sedikit rasa ngilu dan jijik bagi yang tidak biasa menonton filem yang penuh dengan darah. Lagu klasik Rambo juga sekadar ditunjukkan diawal filem. Jika ia turut dimainkan semasa penghujung cerita, ia pasti akan membangkitkan nostalgia kepada peminat-peminat Rambo.

Secara keseluruhannya, Rambo: Last Blood berjaya memberikan sebuah jalan cerita luar jangkaan saya, ‘slow burn’ dipermulaan dan ‘well execute’ dipenghujung filem. Setiap bahagian diceritakan secara terus, tiada draggy, tiada dialog-dialog ‘cheesy’ dan kemuncaknya, aksi yang menjadi. Akhirnya, selepas beberapa tahun, Stallone berjaya memberikan sebuah filem yang mampu memuaskan hati peminatnya, dan tidak keterlaluan untuk saya katakan, Last Blood hampir menyamai kehebatan filem First Blood.


Michael Keaton Terus Goda Kepulangannya Sebagai Batman Dalam Gambar Terbaru

Tahun 2022 boleh dikatakan tahun Batman kerana tiga lelaran wira DC itu akan menghiasi layar perak tahun ini. Salah seorang dari mereka adalah pemenang Oscar, Michael Keaton.

Pelakon itu baru-baru ini berkongsi foto terbarunya sebagai Batman di Instagram, terus mengusik peminat mengenai kepulangannya sebagai Bruce Wayne/Batman.

Keaton akan membuat penampilan dalam dua projek DC yang akan datang, satu adalah filem terbitan Warner Bros. Pictures The Flash, yang akan ditayangkan di pawagam pada 4 November 2022, manakala satu lagi adalah filem HBO Max Batgirl yang kini sedang menjalani penggambaran di Glasgow, Scotland.

View this post on Instagram            A post shared by Michael Keaton (@michaelkeatondouglas)

Batgirl akan berpusat pada watak Barbara Gordon, anak perempuan kepada pesuruhjaya polis Gotham City, James Gordon. Watak ini pertama kali dilihat dalam siri Batman pada tahun 1967 dengan mendiang Yvonne Craig memainkan watak itu. Penampilan pertama Batgirl dalam buku komik adalah menerusi Detective Comics #357 karya penulis Gardner Fox dan artis Carmine Infantino.

Filem aksi langsung ini juga akan menampilkan kepulangan pemenang Oscar J.K. Simmons (Zack Snyder’s Justice League) dan Michael Keaton (The Flash), yang bersedia untuk memainkan semula peranan masing-masing sebagai Pesuruhjaya Gordon, dan Bruce Wayne/Batman. Menyertai mereka ialah Jacob Scipio (Bad Boys for Life), dan Brendan Fraser (trilogi The Mummy) dalam peranan keduanya dengan DC Universe sebagai penjahat Firefly.

Pengarah Bad Boy for Life, Adil El Arbi dan Bilall Fallah akan mengarahkan filem terbaru DC ini berdasarkan lakon layar yang ditulis oleh Christina Hodson (Bumblebee, Birds of Prey, The Flash). Batgirl akan ditayangkan secara eksklusif di HBO Max.

Bumblebee, Birds of Prey, The Flash


Aliff Syukri Tidak Kisah Bayaran Untuk Berlakon

Usahawan komestik terkenal yang kini boleh digelar penyanyi dan pelakon, Datuk Seri Aliff Syukri berkata, beliau tidak bersikap ‘demand’ dalam soal bayaran apabila diminta berlakon. Malah beliau juga mendedahkan, bayaran untuk beliau berlakon sama seperti pelakon baru yang lain.

Aliff Syukri mendedahkan pekara berkenaan kepada akhbar mStar.

“Saya berlakon suka-suka sahaja tapi banyak pula tawaran. Saya tidak boleh ambil semua kerana tiada masa yang banyak untuk itu. Bayaran saya untuk berlakon tidak banyak macam pelakon baru dapat. Dalam RM1,000 lebih sahaja untuk satu drama atau satu episod,”

Aliff mula menceburkan diri dalam bidang lakonan selepas mendapat tawaran berlakon dalam filem adiwira berjudul Badang arahan Professor Datuk A. Razak Mohaideen malah beliau juga muncul dalam drama berjudul Toyol ke London yang ditayangkan di saluran Astro Ria bulan lalu.

Dalam filem Badang, Aliff telah bergandingan dengan Fasha Sandha sebagai pelakon utama dan filem tersebut bakal menemui penonton di seluruh negara bermula 15 Februari depan.

Selain berlakon, Aliff juga turut menceburkan diri dalam bidang nyanyian yang mana dia baru sahaja muncul dengan single berjudul “Abang Nak Tegur” duet bersama ahli perniagaan kosmetik, Nur Sajat yang mendapat sambutan hangat daripada peminat.

Beliau juga kini dalam perancangan untuk menghasilkan single kedua tidak lama lagi.


Makan Tengahari Bersama Taika Waititi, Timbul Spekulasi Ryan Gosling Sertai MCU

Jika seseorang pelakon dan pengarah dilihat ‘melepak’ atau menikmati makan tengahari bersama-sama mungkin ia pekara biasa. Tetapi jika seseorang pengarah itu sedang terlibat dalam sesebuah projek filem, dan bertemu dengan pelakon yang tidak terlibat dalam projek itu, ia boleh menimbulkan spekulasi dikalangan peminat.

Beberapa keping gambar yang tersebar di media sosial telah menimbulkan spekulasi yang menarik buat peminat terutamatanya yang meminati dunia MCU.

Gambar tersebut menunjukkan bintang filem Blade Runner 2049, Ryan Gosling baru sahaja selesai makan tengahari bersama pengarah filem Thor: Love and Thunder, Taika Waititi. Sekaligus menimbulkan desas-desus mengenai penglibatan Gosling dalam Marvel Cinematic Universe.

Pertemuan diantara kedua-dua individu tersebut dikatakan berkaitan dengan projek filem. Seperti yang peminat-peminat semua tahu, Waititi akan memulakan projek terbarunya bersama Marvel Studios iaitu Thor: Love and Thunder. Tetapi pengarah tersebut bukan sahaja akan membikin filem sekuel Marvel itu, dia juga sedang terlibat dengan sebuah projek filem sukan untuk Fox Searchlight iaitu Next Goal Wins dan filem ‘live action’, Akira untuk Warner Bros.

Jadi pertemuaan mereka berdua mungkin membincangkan salah satu dari tiga projek filem yang sedang hasilkan oleh Waititi.

Rasanya tidak salah untuk kita berspekulasi. Andaikan Gosling ditawarkan watak dalam filem keempat Thor, agak watak mana yang sesuai untuk pelakon tersebut? adakah watak adiwira Balder, abang tiri kepada Thor atau watak penjahat Gorr? kongsikan spekulasi anda.


Warner Bros. Tunda Tayangan Filem-Filem Blockbuster

Studio Warner Bros. telah menyusun semula jadual tayangan beberapa filem besar mereka, termasuklah filem adiwira Wonder Woman 1984, The Matrix 4 dan Godzilla vs. Kong.

Wonder Woman 1984, The Matrix 4

Wonder Woman 1984, The Matrix 4

Filem arahan pengarah terkenal Christopher Nolan, Tenet turut ditunda tetapi masih lagi ditayangkan tahun ini iaitu pada 31 Julai 2020. Tenet sepatutnya menemui penonton pada 17 Julai.

Susulan perubahan jadual Tenet, filem Wonder Woman 84 juga turut dianjak tarikh tayangannya selama dua bulan dari tarikh tayang asal iaitu 14 Ogos. Filem arahan Patty Jenkins  ini akan ditayangkan pada 2 Oktober 2020.

Sementara itu, dua filem yang dinanti-nantikan peminat iaitu The Matrix 4 dan Godzilla vs. Kong turut mengalami perubahan jadual tayangan.

Filem keempat Keanu Reeves dalam francais The Matrix telah diberi tarikh baru iaitu pada 1 April 2022, manakala filem Godzilla vs. Kong mengambil tempat The Matrix 4 iaitu pada 21 Mei 2021.

Warner Bros. turut menguba jadual beberapa filem lain seperti filem remake The Witches arahan Robert Zemeckis dari tarikh 9 Oktober ke satu tarikh baru pada tahun 2021, manakala filem live action animasi Tom & Jerry ditunda ke tarikh 5 Mac 2021 dari tarikh tayangan asal pada 25 Dis. 2020.

Susulan perubahan jadual Tenet dan Wonder Woman 1984, STX Films turut mengubah tarikh tayangan filem aksi lakonan Gerard Butler, Greenland dari 31 Julai ke 14 Ogos 2020.


Zack Snyder’s Justice League Bantu HBO Max Tarik 3 Juta Pelanggan

Nampaknya strategi WarnerMedia untuk menayangkan filemnya secara serentak di pawagam dan HBO Max tampak berbaloi.

Selain dari berjaya mengutip ratusan juta dolar di seluruh dunia melalui jualan tiket wayang, filem-filem blockbuster Warner Bros. telah banyak membantu pertumbuhan HBO Max. Menurut Comingsoon, HBO Max berjaya menarik hampir tiga juta pelanggan, dan semua datang dari pelancaran beberapa filem blockbuster seperti Godzilla vs. Kong dan Zack Snyder’s Justice League.

Pendapatan WarnerMedia dari langganan terus ke pengguna meningkat kira-kira 35 peratus, sementara jumlah pendapatannya kini sebanyak 8.5 bilion, meningkat hampir 10 peratus. “Pendapatan kandungan adalah $AS3.4 bilion, naik 3.5 peratus kerana penjualan yang lebih tinggi kepada HBO Max untuk produk teater dan pelesenan rangkaian asas yang lebih tinggi,” kata syarikat itu dalam laporan kewangannya.

“HBO Max terus memberikan pertumbuhan pelanggan dan pendapatan yang kuat sebelum pelancaran antarabangsa” kata CEO AT&T John Stankey

Jelas sekali, langkah HBO Max untuk meletakkan filem di perkhidmatan penstrimannya selain pawagam semasa wabak ini telah membuahkan hasil yang cukup besar.


Kutipan Polis Evo 3 Meningkat Sehingga RM3.4 Juta

Selepas meraih lebih RM1 juta pada tayangan awal, filem aksi tempatan terbaru Polis Evo 3 terus menunjukkan prestasi baik pada hari pertama tayangan rasminya.

Menerusi akaun Instagram peribadi, pengarah Polis Evo 3 , Syafiq Yusof, telah kongsikan kutipan terkini filem terbarunya itu iaitu sebanyak RM3.4 juta, pencapaian yang cukup baik memandangkan filem baru sahaja memulakan tayangan pertama semalam dan berhadapan dengan saingan beberapa filem blockbuster Hollywood.

Diarahkan oleh Syafiq Yusof, Polis Evo 3 menyaksikan kepulangan Shaheizy Sam dan Zizan Razak yang meneruskan peranan mereka sebagai Inspektor Khai dan Inspektor Sani. Mereka berdua turut disertai pelakon seperti Sharnaaz Ahmad, Syafiq Kyle, Fauzi Nawawi, Douglas Lim, Nora Danish dan Eyka Farhana.

“Inspektor Khai dan Inspektor Sani kembali dengan misi terbaru dan kali ini pasukan mereka disertai Inspektor Dani, Inspektor Julie dan Inspektor Dell yang mempunyai kepakaran berbeza,” menurut sinopsis.

“Sebuah letupan di Pulau Pinang yang telah membunuh ratusan mangsa termasuk seorang anggota polis kini dalam siasatan Inspektor Sani dan Khai. Keadaan bertambah rumit apabila sasaran seterusnya adalah Inspektor Khai. Persahabatan Inspektor Khai dan Inspektor Sani diuji apabila menyedari suspek yang diburu mempunyai kaitan dengan kisah silam Inspektor Khai.”

Polis Evo 3 kini sedang ditayangkan di pawagam tempatan


Syamsul Yusof Mahu Dian Sastrowardoyo Berlakon Dalam Munafik 2

Pelakon dan pengarah, Syamsul Yusof, 32, mengakui teruja apabila mendapat tahu bakal menimang cahaya mata lelaki, malah sudah mula mencari nama yang sesuai untuk bayi yang akan disambut pada Mac depan.

Syamsul yang mendirikan rumah tangga dengan Puteri Sarah Liyana, 30, pada Mac 2014 menyifatkan, penantian untuk menjadi bapa begitu mengujakan malah seronok melayani kerenah isterinya yang kini sedang hamil lima bulan.

“Pada tiga bulan pertama kehamilan, saya tidak membenarkan isteri bekerja berat. Saya sanggup menambah jumlah pekerja untuk menguruskan butik yang diusahakan isteri di Bangsar. Tetapi apabila usia kandungan memasuki bulan keempat, saya membenarkan Sarah untuk kembali bekerja.

“Bagaimanapun, saya sentiasa menasihatkannya supaya mengelak daripada menaiki tangga. Saya mahu Sarah berhati-hati kerana isteri pernah mengalami keguguran pada awal perkahwinan kami. Dalam teruja, kami cuba berjaga-jaga kerana tidak mahu dirundung kecewa lagi,” katanya.

Syamsul berkata, kehadiran bayi sulungnya itu turut membuka pintu rezeki yang luas apabila dirinya kembali diangkat sebagai Pengarah Terbaik (Filem) menerusi Munafik pada kemuncak Anugerah Skrin (ASK) 2016, malam tadi. Anak pengarah dan penerbit prolifik, Datuk Yusof Haslam itu sebelum ini, memenangi kategori yang sama pada Festival Filem Malaysia (FFM) ke-28, selain Munafik turut diangkat sebagai Filem Terbaik Nasional.

“Sejak awal isteri mengandung, rezeki saya semakin murah. Kejayaan ini juga mungkin berkat rezeki anak kami. Secara jujur, saya tidak meletakkan harapan yang terlalu tinggi. Menang atau kalah, saya tetap berbangga dengan filem yang saya hasilkan. Apatah lagi, filem ini menerima saingan daripada judul hebat lain seperti Redha yang dinobatkan sebagai Filem Terbaik.

“Industri perlukan lebih banyak filem seperti Redha dan saya ingin mengucapkan tahniah kepada produksi kerana berani menghasilkan filem sebegitu. Saya bersyukur dengan kemenangan ini, malah turut gembira kerana Munafik mendapat maklum balas yang memberangsangkan di Indonesia. “Saya dimaklumkan, Munafik adalah filem tempatan pertama yang mencatat kutipan tertinggi di negara itu,” katanya yang merancang untuk menghasilkan filem epik tahun depan.

Syamsul juga dalam perancangan untuk memulakan penggambaran Munafik 2 sekitar Februari atau Mac depan dan sedang mempertimbangkan idea mengambil pelakon Indonesia seperti Dian Sastrowardoyo untuk memantapkan filem itu.


5 Sebab ‘Raging Fire’ Menjadi Filem Yang Menarik Untuk Ditonton Pada Minggu Ini

Walaupun Hollywood banyak mengeluarkan filem-filem aksi, masih terdapat kaki-kaki wayang tempatan yang mengikuti perkembangan genre aksi dari Asia, terutamanya dari Hong Kong. Bagi yang meminati filem aksi dari Hong Kong, Raging Fire kini sedang rancak ditayangkan di beberapa pawagam terpilih tanah air.

Kami telah menonton filem ini beberapa hari lepas (anda boleh baca ulasan disini), dan memberi beberapa sebab kenapa harus anda menonton Raging Fire dipawagam pada minggu ini.

1. Pertemuan Semula Donnie Yen dan Nicholas Tse selepas Dragon Tiger Gate

Walaupun Donnie Yen dan Nicholas Tse pernah berlakon dalam filem Bodyguards and Assassins (2009) dan Crouching Tiger, Hidden Dragon: Sword of Destiny (2016), gandingan mereka berdua sebenarnya diingati dalam filem aksi Dragon Tiger Gate arahan Wilson Yip. Cuma kali ini mereka tidak berpasukan menentang penjahat, sebaliknya menjadi musuh untuk menewaskan antara satu sama lain.

Pengarah Raging Fire, Benny Chan, telah meninggal dunia sebelum sempat melihat hasil akhir filem arahannya ini. Mendiang meninggal dunia pada 23 Ogos 2021 selepas bertarung dengan kanser hidung. Benny merupakan seorang pengarah yang tidak asing lagi dalam dunia filem aksi Hong Kong serta pernah menerima beberapa pencalonan termasuk Pengarah Terbaik dalam Hong Kong Film Awards serta pernah memenangi Best Film Editing dalam Hong Kong Film Awards dan Golden Horse Film Festival menerusi filem Big Bullet.

3. Tema kepolisan Hong Kong yang mengamit nostalgia

Jika anda meminati filem-filem jenayah thriller Hong Kong seperti Internal Affairs, Cold War atau New Police Story arahan Benny Chan, anda pasti tidak mempunyai masalah meminati Raging Fire. Filem aksi ini mengikuti kisah sepasukan bekas anggota polis yang berubah menjadi penjenayah selepas dimungkiri janji oleh pihak atasan mereka. Donnie Yen dan Nicholas Tse memainkan peranan sebagai mentor dan mentee yang kemudian menjadi musuh ketat disebabkan kisah lampau mereka.

4. Adegan aksi yang membuatkan anda tidak senang duduk.

Berbekalkan barisan pelakon ternama dan atas nama genre filem aksi, Raging Fire berjaya menyampaikan genrenya kepada para penonton dengan begitu baik sekali. Turutan aksi yang diberikan cukup menggiurkan dan mampu membuatkan anda terangkat daripada tempat duduk berkali kali terutamanya pada aksi “final battle” antara hero dan juga penjahat (villain) dalam filem ini.

5. Sarikata berbahasa Melayu turut disertakan

Walaupun Raging Fire berbahasa China, anda tidak perlu risau kerana filem ini turut disertakan dengan sarikata bahasa Inggeris dan bahasa Melayu. Sarikatanya juga jelas dan tidak menganggu fokus anda untuk melihat adegan-adegan aksi yang mendebarkan.

Jika anda mencari sebuah filem yang menarik untuk ditonton pada minggu ini, jangan lupa saksikan Raging Fire yang kini sedang ditayangkan di pawagam-pawagam tanah air.


MASK GIRL: Go Hyun Jung, Ahn Jae Hong, & Yeom Hye Ran Disahkan Bintangi Siri Terbaru Netflix

Go Hyun Jung, Ahn Jae Hong dan Yeom Hye Ran disahkan membintangi siri terbaru Netflix bertajuk Mask Girl.

Berdasarkan webtoon popular dengan nama judul yang sama, Mask Girl mengisahkan seorang pekerja biasa bernama Kim Mo Mi yang tidak yakin dengan penampilannya. Setiap malam, Kim Mo Mi aktif sebagai joki penyiaran Internet (BJ) yang bekerja sambil menutup mukanya dengan topeng. Siri ini menggambarkan kisah hidup Kim Mo Mi yang bergelora yang terungkap apabila dia secara tidak sengaja terhanyut dalam satu insiden.

Go Hyun Jung (My Lawyer. Dear My Friends) akan memainkan watak utama sebagai Kim Mo Mi. Wataknya itu mengimpikan untuk menjadi seorang selebriti, tetapi sentiasa kecewa keranan penampilannya tidak sesuai dengan imej seorang selebriti. Walaupun dirundum perasaan rendah diri, dia sangat gembira apabila memakai topeng dan menjadi pengacara Internet.

Ahn Jae Hong, yang telah membuat penampilan hebat dalam Time to Hunt, Melo Is My Nature dan Fight My Way, akan memainkan peranan sebagai Joo Oh Nam, rakan sekerja Kim Mo Mi. Wataknya juga sering merasa rendah diri disebabkan penampilannya. Satu-satunya sumber kegembiraan Joo Oh Nam adalah menonton siaran internet, dan satu hari dia hanyut dalam kejadian yang tidak dijangka dengan Kim Mo Mi.

Time to Hunt, Melo Is My Nature

Selepas mempamerkan kebolehan hebatnya dalam melakonkan watak menerusi drama When the Camellia Blooms dan The Uncanny Counter, Yeom Hye Ran akan memegang watak sebagai Kim Kyung Ja, ibu kepada Joo Oh Nam. Selain dilahirkan tidak bernasib baik, Kim Kyung Ja bercerai dengan suaminya dan hanya hidup untuk menjaga anaknya. Selepas anak lelakinya hilang, dia segera menyatukan hatinya yang hancur dan mula mencari Joo Oh Nam.

Mask Girl akan ditulis dan diarahkan oleh Kim Yoon Hoon (Beasts Clawing at Straws) dan diterbitkan oleh Bon Factory (True Beauty, What’s Wrong With Secretary Kim, Master’s Sun).


K-DRAMAS THAT GO BEYOND THE TYPICAL LOVE TRIANGLE

Love triangles are the bread and butter of romance dramas. Who wouldn’t want more than one handsome suitor fawning over them? It’s definitely an indulgent and fun fantasy. So what’s even better than two dashing guys? Three or four! More love interests definitely up the ante and increase the eye candy factor. There’s also room for more bromances as the men sometimes bond over their shared love. Check out these cute K-dramas filled with plenty of swoon-worthy moments.

Oh My Baby features three different baby daddy contenders for magazine editor Jang Ha-ri (Jang Na-ra). First up, we have hot photographer Han I-sang (Ko Jun) who initially thinks Ha-ri is kind of crazy, but finds himself attracted to her. Then we have doctor Yoon Jae-young (Park Byung-eun) who is an old friend of Ha-ri’s. He’s also recently divorced and struggling to take care of his young daughter. Last but not least, there’s Ha-ri’s younger colleague Choi Kang-eu-tteum (Jung Gun-joo) who is oh so cute. In addition to the funny hijinks, Oh My Baby offers a thoughtful look at fertility and love.

Was It Love? has a whopping number of four men vying for Noh Ae-jeong (Song Ji-hyo)’s heart. From best-selling author Oh Dae-o (Son Ho-jun), top star Ryu Jin (Song Jong-ho), sexy former gangster Koo Pa-do (Kim Min-jun), and kind teacher Oh Yeon-woo (Koo Ja-sung), there’s a type for everyone. Four guys might feel like a headache for Ae-jeong, but it’s heartwarming to see her have many strong supporters. In the process, Ae-jeong rediscovers love and herself.

Cinderella and the Four Knights is definitely a K-drama fairytale. After her college tuition is stolen by her stepmother, Eun Ha-won (Park So-dam) gets the opportunity to move into a mansion and live with three good-looking billionaire cousins. There’s also a hunky bodyguard! After suffering mistreatment from her stepmother and stepsister, sweet Ha-won receives much affection from the handsome guys. There’s more to the story than just romance though as they become their own kind of family and reconcile past hurts.

Love Alarm starts out with Lee Hye-yeong (Jung Ga-ram) harboring a secret crush on Kim Jo-jo (Kim So-hyun) who is already in a relationship with judo athlete Il-shik (Shin Seung-ho). To add on to all of this, popular model Hwang Sun-oh (Song Kang) starts developing feelings for Jo-jo even though he knows his best friend Hye-yeong likes her too. It’s basically every schoolgirl’s fantasy come true. Except Jo-jo is not a typical school girl and is more preoccupied with making ends meet. We can’t wait to find out who she ends up with and how that might affect the cutest bromance between Sun-oh and Hye-yeong.

If you’re a K-pop fan, you have to check out the classic hit You Are Beautiful. Go Mi-nyu (Park Shin-hye) is a nun-in-training when she has to pose as her twin brother Mi-nam. Mi-nam wins the audition to join the band A.N.Jell, so Mi-nyu has to pretend to be a band member on top of pretending to be a guy. Her three bandmates end up falling for her after most of them discover she’s a girl. This drama is full of crazy antics and comedy as the different members express their love for Mi-nyu.

Which of these love stories do you love the most? Check them all out on Netflix!


James Wan Terbitkan Pilot Siri Televisyen ‘I Know What You Did Last Summer’ Untuk Amazon

Pengarah dan penerbit filem-filem seram terkenal, James Wan dilaporkan akan menerbitkan siri pilot I Know What You Did Last Summer untuk platform streaming Amazon!.

I Know What You Did Last Summer

Menurut laporan dari Blood-Disgusting, siri tersebut kini masih diperingkat awal pembangunan dan masih lagi tiada pengarah. Siri televisyen tersebut akan turut diterbitkan Neal Moritz manakala skrip untuk siri pilot akan dibuat oleh Shay Hatten.

Filem pertama I Know What You Did Last Summer diterbitkan pada tahun 1997 dan diarahkan oleh Jim Gillespie. Dibintangi Sarah Michelle Gellar, Jennifer Love Hewitt, Ryan Phillippe dan Freddie Prinze, Jr, filem slasher tersebut mengisahkan tentang sekumpulan pelajar sekolah tinggi yang secara tidak sengaja melanggar seseorang dengan kereta sehingga mati. Takut dengan kejadian tersebut, mereka cuba menyembunyikan jenayah mereka itu. Bagaimanapun setahun kemudian, seorang demi seorang daripada mereka telah diburu dan dibunuh oleh seorang pembunuh misteri.

I Know What You Did Last Summer

Sekuel filem I Still Know What You Did Last Summer diterbitkan pada tahun 1998 diikuti filem video berjudul I’ll Always Know What You Did Last Summer, pada tahun 2006.

I Still Know What You Did Last Summer


Sangkar, Filem Aksi Tempatan Yang Menampilkan Pertarungan MMA

Primeworks Studios dan Astro Shaw mempersembahkan sebuah filem aksi tempatan berjudul Sangkar yang diarahkan pengarah hebat Kabir Bhatia. Filem ini memulakan tayangannya dipawagam tempatan 29 Ogos 2019.

Sangkar mengisahkan tentang seorang atlet MMA, Adam, ingin menebus kesalahannya terhadap Johan yang cedera parah akibat perlawanan mereka di luar gelanggang. Adam perlu bertarung dan memenangi pertandingan MMA bagi mendapatkan habuannya untuk membantu Johan sekeluarga.

Filem ini dibintangi beberapa pelakon hebat antaranya Remy Ishak, Zul Ariffin, Niezam Zaidi, Mira Filzah dan Nik Adam Mika.

Anda boleh tonton teaser trailer Sangkar dipemain video dibawah.


Video Rusuhan Di Amerika Syarikat Yang Mirip Seperti ‘Ending’ Filem JOKER

Kes pembunuhan George Floyd oleh anggota polis Minnesota, Amerika Syarikat telah mencetuskan tunjuk perasaan besar-besaran di seluruh negara itu.

Tunjuk perasaan yang pada awalnya berlangsung aman, telah bertukar menjadi ganas dan berlarutan selama beberapa hari. Banyak harta benda telah musnah dan beberapa balai polis serta kenderaan dibakar oleh penunjuk perasaan.

Dalam sebuah video yang dikongsikan pengguna media sosial Instagram, ia menunjukkan perbandingan diantara rusuhan yang berlaku di Kota New York dengan salah babak di dalam filem Joker.

Video tersebut memaparkan seorang lelaki berdiri diatas kenderaan polis sambil disorak penunjuk perasaan, mirip seperti yang dilakukan Joker semasa rusuhan besar-besaran di bandar Gotham dalam filem Joker. Anda boleh saksikan video tersebut dibawah.

View this post on Instagram

Cuando la realidad supera la ficción. #joker #newyork
A post shared by  Detrás Del Cine (@detrasdelcine) on Jun 1, 2020 at 1:02pm PDT

Jun 1, 2020 at 1:02pm PDT

Siapa sangka, babak di dalam filem akhirnya menjadi realiti. Jika pandemik COVID-19 menjadi realiti untuk filem Contagion, kali ini rusuhan di bandar Gotham dalam filem Joker turut menjadi realiti di sebuah bandar besar di Amerika Syarikat.


Batgirl & Zatanna Akan Ke HBO Max

Tahun lalu, Presiden DC Films, Walter Hamada berkata filem superhero terbaru DC akan ditayangkan secara eksklusif di HBO Max. Antara filem terbaru yang dikatakan bakal ke HBO Max adalah “Batgirl” dan “Static Shock“.

Terbaru, semasa perbentangan hari pelabur yang dihoskan syarikat induk syarikat induk WarnerMedia, AT&T, telah disahkan bahawa perancangan DC Films/HBO Max ini akan bergerak maju sepenuhnya.

Dalam perbentangan itu, Warner Bros. telah mendedahkan grafik bergambar yang memaparkan senarai filem, siri televisyen, dan permainan video DC yang sedang dirancang oleh mereka. Antara judul yang dipaparkan termasuklah “Batgirl” dan “Zatanna“. Anda boleh lihat perancangan DC / Warner Bros. dibawah.

Filem ‘standalone’ “Batgirl” telah lama dirancang Warner Bros., dan studio itu pada awalnya menyenaraikan Joss Whedon sebagai penulis dan pengarah pada 2017. Bagaimanapun, ia tergendala selepas Whedon berundur dari projek tersebut. Kini, projek “Batgirl” kembali aktif selepas Warner Bros, mengambil penulis “Birds of Prey” dan “Bumblebee“, Christina Hodson sebagai penulis skrip.

Sementara itu, terdapat khabar angin mengenai perancangan Warner Bros. untuk menghasilkan filem live-action “Zatanna”. Khabar angin tersebut muncul selepas J.J. Abrams dilaporkan sedang membangunkan siri “Justice League Dark“, dan peminat beranggapan ahli sihir muda itu mungkin sebahagaian daripada barisan “Justice League Dark”.

Kini, kita dapat pengesahan mengenai “Zatanna”, cuma tidak pasti sama ada HBO Max akan menghasilkan dalam bentuk filem ataupun siri TV. Apapun, ini bukan penampilan ‘live-action’ pertama Zatanna, Serinda Swan sebelum ini telah memainkan peranan ahli sihir itu dalam siri “Smallville“.


[VIDEO] Black Widow Menentang Taskmaster Dalam TV Spot Terbaru

Marvel Studios telah melancarkan TV Spot terbaru Black Widow yang memaparkan pertarungan mendebarkan antara Black Widow dan musuh terbarunya, Taskmaster. Selain itu juga, pihak studio turut mendedahkan dua lagi video yang memaparkan belakang tabir pembikinan filem Black Widow serta pesanan dari barisan pelakon. Anda boleh lihat kesemua video tersebut dibawah.

Natasha Romanoff aka Black Widow berhadapan dengan sisi gelap kehidupannya ketika timbul konspirasi berbahaya yang mempunyai kaitan dengan masa lalunya. Dikejar oleh kekuatan yang tidak akan berhenti untuk menjatuhkannya, Natasha mesti menangani sejarahnya sebagai perisik dan hubungan yang terputus sebelum dia menjadi Avenger.

Scarlett Johansson meneruskan peranannya sebagai Natasha Romanoff/Black Widow, bersama pendatang baru MCU Florence Pugh sebagai Yelena, David Harbour sebagai Alexei/The Red Guardian dan Rachel Weisz sebagai Melina. Black Widow diarahkan oleh Cate Shortland dan diterbitkan Kevin Feige.

Filem pertama dalam Fasa 4 Marvel Cinematic Universe ini akan ditayangkan di pawagam dan Disney+ mulai 9 Julai 2021.


Senarai Rasmi Pelakon Filem Star Wars: Episode IX Telah Diumumkan

Walt Disney Pictures dan Lucasfilm telah mengumumkan senarai rasmi pelakon filem Star Wars: Episode IX.

Beberapa pelakon utama kembali membawakan watak masing-masing dalam filem kesembilan Star Wars saga ini iaitu Daisy Ridley, Adam Driver, John Boyega, Oscar Isaac, Lupita Nyong’o, Domhnall Gleeson, Kelly Marie Tran, Joonas Suotamo, dan Billie Lourd. Mereka akan disertai beberapa pelakon baru seperti Naomi Ackie, Richard E. Grant dan Keri Russell.

Selain itu juga, pelakon asal francais Star Wars iaitu Mark Hamill (Luke Skywalker), Anthony Daniels (C-3PO), dan Billy Dee Williams (Lando Calrissian) turut menyertai barisan pelakon lain. Watak Leia Organa yang dilakonkan oleh mendiang Carrie Fisher juga akan berada dalam filem akan datang dengan menggunakan footage yang tidak digunakan dari filem Star Wars: The Force Awakens

“Kami tidak akan mencari pelakon lain ataupun menggunakan karakter CG (Computer Generated). Dengan sokongan dan restu dari anak perempuannya, Billie, kami menemui cara untuk menghormati legasi Carrie dan peranannya sebagai Leia dalam Episode IX, iaitu dengan menggunakan rakaman dari Episode VII (The Force Awakens) yang tidak ditunjukkan kepada umum.”  – J.J. Abrams

Star Wars: Episode IX akan memulakan penggambarannya pada 1 Ogos ini di Pinewood Studios dengan J.J. Abrams akan mengarahkan siri terakhir Star Wars saga ini. Beliau turut menulis skrip filem ini bersama-sama Chris Terrio.

Filem perang galaksi ini dijangka akan menemui penonton pada Disember 2019


Deadpool Filem Paling Kerap Di Muat Turun 2016

Aktivti cetak rompak dan muat turun secara haram kekal menjadi duri dalam daging industri perfileman tempatan mahupun antarabangsa. Ia telah menyebabkan industri perfileman mengalami kerugian yang besar akibat daripada aktiviti-aktiviti seperti ini.

Antara yang paling kerap menjadi mangsa kepada isu cetak rompak ini ialah filem-filem dari Hollywood terutamanya filem-filem yang sukses dan mendapat respond yang baik.

Bukan itu sahaja, siri televisyen juga menjadi mangsa dalam isu ini. Antara siri televisyen yang paling kerap dimuat turun secara haram di internet ialah Game of Thrones dan Westworld.

Isu muat turun haram ini telah menyebabkan industri perfileman Hollywood mengalami kerugian berbillion dollar. Ditambah pula lama-laman web yang menyediakan link download untuk filem semakin hari semakin bertambah dan terus bermaharajalela. Antara laman yang popular digunakan oleh mereka ialah BitTorrent dan hampir setiap hari beribu-ribu pengguna akan menggunakan BitTorrent untuk memuat turun filem kegemaran mereka.

Menurut laman web  TorrentFreak, kebanyakkan filem yang di muat turun secara haram adalah filem-filem superhero dari Marvel dan Fox. Selain itu juga, filem animasi juga turut menjadi mangsa cetak rompak. Antara yang tertinggi adalah Deadpool, kemudian diikuti filem Batman v Superman: Dawn if Justice. Untuk melihat senarai lain, kami paparkan 10 filem-filem Hollywood yang paling kerap dimuat turun secara haram dari internet:-

Batman v Superman: Dawn if Justice.

Senarai 10 Filem paling dicetak rompak dan jumlah kerugian
1 Deadpool – $783,770,709
2 Batman v Superman: Dawn of Justice – $868,160,194
3 Captain America Civil War – $783,770,709
4 Star Wars The Force Awakens – $783,770,709
5 X-Men Apocalypse – $783,770,709
6 Warcraft – $433,125,655
7 Independence Day: Resurgence – $$387,644,286
8 Suicide Squad – $746,100,054
9 Finding Dory – $1,022,701,881
10 The Revenant – $532,950,503


TV3 Amalkan Diskriminasi Wajah, Pelakon Tidak Kacak Dipinggirkan

Kerana tidak memiliki wajah kacak, nama pelakon Amerul Affend sering digugurkan oleh sebuah stesen televisyen jika namanya dicadangkan untuk terlibat dalam drama yang akan disiarkan stesen tersebut.

Walaupun kecewa dengan syarat stesen berkenaan, Amerul atau nama sebenarnya Mohd Amerul Affendi Mohd Mawardi, 30, berkata, dia tetap akur kerana tidak mempunyai kriteria yang diperlukan oleh stesen televisyen berkenaan.

“Nama saya sudah beberapa kali tidak lepas iaitu sejak tahun 2009 daripada terlibat dalam beberapa drama terbitan TV3 atau TV9, walaupun sebelum ini saya pernah bekerjasama dengan Grand Brilliance untuk filem Pekak.
“Namun, saya anggap tiada rezeki kerana saya sedar tidak mempunyai kriteria yang mereka inginkan selain dia tidak kacak dan tiada pengikut yang ramai di laman sosial,” Amerul Affend

Aduh, nama masih tak lepas kat Tv3.. Maaf ye tuan sutradara tak dapat nak bersama menjayakan karya tuan.. InsyaALLAH di lain waktu.. 😊✌
— #BangsaManusia (@Amerul_Affendi) November 8, 2016

Amerul diminta mengulas tentang luahan perasaanya di laman sosial Twitter yang kesal apabila diberitahu namanya terpaksa digantikan dengan pelakon lain.

Kata pelakon filem Polis Evo ini, dia juga rasa bersalah terhadap pengarah Heykal Hanifah yang sudah beberapa kali memberi tawaran kepadanya.

“Saya kasihankan sutradara itu kerana sudah lama inginkan saya berlakon dalam drama arahannya, tidak apalah, mungkin rezeki saya tiada di situ,” ujarnya.

Dalam pada itu, ditanya pendapat dia tentang kepentingan media sosial, Amerul berkata, ia sudah menjadi trend stesen televisyen untuk mencari artis yang mempunyai pengikut ramai.

Katanya, ia bagus dan membantu sesebuah drama mendapat perhatian penonton. Bagaimanapun tambahnya, ia menjadi tidak adil bagi pelakon lain yang lebih mengutamakan kualiti dan bakat berbanding bilangan pengikut laman sosial.

“Bagus ada pengikut ramai dan membantu sesebuah drama itu untuk mendapat sambutan, tetapi ia akan jadi kacau jika mereka tidak lagi mementingkan kualiti dan bakat,” ujarnya.

Sebenarnya sudah menjadi trend dalam dunia hiburan mereka lebih memilih paras rupa dari bakat. Banyak artis dan pelakon yang terkenal hanya disebabkan paras rupa dan kontroversi yang mereka lakukan, tapi apabila kita melihat prestasi lakonan atau nyanyian, ianya sekadar suam-suam kuku

Selain dari berlakon dalam Polis Evo, Amerul Affend turut pernah berlakon dalam Bunohan, Karaoke, Nova dan yang terbaru Pekak


“Work Later, Drink Now” Kembali Dengan Musim 2, Lihat Poster Menarik Disini

Musim 2 Work Later, Drink Now akan tiba tidak lama lagi.

Tahun lalu, siri TVING popular itu, yang dibintangi Lee Sun Bin, Han Sun Hwa, Jung Eun Ji, dan Choi Siwon, mengesahkan bahawa ia akan kembali untuk musim kedua bersama semua pelakon utamanya.

Rancangan itu akan memulakan penggambaran musim baharu pada musim panas ini, dengan Yoon Shi Yoon menyertai barisan pelakon sebagai ‘love interest’ kepada watak lakonan Jung Eun Ji.

Pada 30 September, Work Later, Drink Now telah melancarkan poster pertama untuk musim kedua yang akan datang—yang secara main-main mengumumkan bahawa siri ini akan kembali sebelum penghujung tahun 2022

Poster baharu itu memaparkan trio wanita utama dalam drama itu yang berjalan santai di seberang jalan dengan memakai cermin mata hitam, menyelak rambut mereka ke belakang sambil mengemaskan barang-barang mereka.

Satu poster tertera perkataan, “COMEBACK”, manakala yang lain menyatakan rasa terima kasih kepada penonton rancangan itu: “Terima kasih kerana menunggu. Mari pergi ke pusingan kedua pada tahun 2022!”

Berdasarkan webtoon popular, Work Later, Drink Now mengisahkan tentang tiga wanita yang falsafah hidup mereka berkisar tentang minum selepas pergi bekerja. Lee Sun Bin memainkan watak sebagai penulis televisyen Ahn So Hee, Han Sun Hwa memainkan peranan sebagai pengajar yoga, Han Ji Yeon, dan Jung Eun Ji memainkan origami YouTuber, Kang Ji Goo.


20 Pelakon Popular Yang Anda Mungkin Tidak Tahu Mereka Berketurunan Yahudi

Kecoh juga di laman sosial apabila filem Wonder Woman mula ditayangkan di seluruh negara. Ini gara-gara pelakon utamanya Gal Gadot yang beragama Yahudi dan juga merupakan bekas Israel Defence Forces (IDF).

Ramai yang ingin memboikot dan juga tidak kurang juga ada yang ingin menontonnya juga filem lakonan aktress tersebut dengan cara memuat turun filem berkenaan di laman-laman cetak rompak.

Well, sebenarnya bukan Gal Gadot sahaja pelakon Hollywood yang beragama Yahudi, sebenarnya ramai pelakon-pelakon terkenal yang juga merupakan beragama dan berketurunan yahudi. Jom kita tengok siapakah pelakon-pelakon terkenal itu yang mungkin pelakon kegemaran anda.

Antara Pelakon Yahudi Terkenal di Hollywood

Bintang filem Star Wars ini dilahirkan pada 9 June 1981 di Jerusalem, Israel. Dia merupakan anak kepada doktor di Israel, Avner Herslag dan juga artis dari Amerika, Shelly Stevens.

Scarlett Ingrid Johansson yang juga bintang filem Avengers ini dilahirkan di New York City. Ibunya Melanie Sloan adalah berasal dari keluarga Yahudi manakala bapanya, Karsten Johansson adalah Arkitek dari Denmark

Aktres Black Swan, Mila Kunis dilahirkan dari keluarga Yahudi yang menetap di Ukraine, USSR. Ibunya merupakan guru fizik manakala bapanya, Mark Kunis bekerja sebagai Jurutera Mekanikal di bekas negara Soviet Union itu

Pelakon filem Spiderman dan 127 Hours ini dilahirkan pada 19 April 1978 di California. Ibunya berlatarbelakangkan keluarga Yahudi manakala bapanya berketurunan Portugis dan Sweden, Douglas Eugene Franco

Pelakon filem Southpaw dan filem Homoseksual yang memenangi banyak anugerah Academy Award, Brokeback Mountain ini dilahirkan di Los Angeles, California. Ibunya yang juga penulis skrip Hollywood, Naomi Foner adalah berlatarbelakangkan keluarga Yahudi dan bapanya merupakan pengarah filem Stephen Gyllenhaal

Siapa yang tidak mengenali pelakon veteran ini. Ya dia merupakan aktor untuk beberapa filem terkenal seperti Star Wars dan Indiana Jones. Datuk dan neneknya adalah immigrant dari Minks, Balarus dan berbangsa Yahudi.

Pelakon filem Requiem for a Dream ini dilahirkan di New York dimana bapanya berketurunan Iris dan Norway, manakala ibunya berasal dari keluarga immigrant Yahudi di US.

Adam Richard Sandler adalah aktor Hollywood atau pelakon Yahudi yang paling kuat mempromosikan agamanya dalam filem-filem komedi lakonannya. Dilahirkan pada 9 September 1966 di New York dan berketurunan Yahudi Russia

Kenal siapa pelakon ini? Dia merupakan salah seorang pelakon utama filem arahan Christopher Nolan, Inception. Dilahirkan pada 17 Februari 1981 di Los Angeles dan dibesarkan dalam keluarga Yahudi

Pelakon bermasalah yang juga aktor untuk filem Transformers ini dilahirkan di Los Angeles, California. Ibunya berasal dari keluarga Yahudi manakala bapanya berbangsa Perancis.

Pelakon filem Zoolander, Benjamin Edward Meara Stiller dilahirkan pada 30 November 1965 di New York. Anak kepada pelawak terkenal US, Jerry Stiller dan Anne Meara. Bapanya berasal dari Austria dan berketurunan Yahudi, manakala ibunya dari keturunan Iris yang kemudiannya menukar agama kepada Yahudi.

Mula dikenali dalam filem The Social Network dan kemudian menempa nama dalam filem Now You See Me. Dia beragama Yahudi dan keluarganya berkeluarga Yahudi yang berasal dari Poland

Pelakon filem Star Trek ini berasal dari keluarga Russia yang beragama Yahudi. Walaupun berketurunan Yahudi, dia tidak pernah mengamalkan ajaran agama tersebut.

Bintang filem Spiderman dan filem Oscar, Hacksaw Ridge ini berasal dari keluarga English-Polish Jews. Walaupun keluarganya berasal dari Yahudi, dia merupakan seorang Atheist

Paul Rudd yang juga merupakan pelakon filem Ant-Man adalah pelakon yang beragama Yahudi. Rudd dikatakan mengamalkan agama Reform Jew dan seluruh keluarganya termasuk isterinya adalah beragama Yahudi

Jack Black juga merupakan pelakon komedi yang sangat dikenali. Terkenal dalam filem -filem seperti School of Rock dan Kung Fu Panda. Dia berketurunan Yahudi tetapi dikatakan menjadi seorang Atheist

Pelakon filem Harry Potter ini berasal dari keluarga Yahudi disebelah ibunya. Bagaimanapun dia mengumumkan dirinya sebagai Militan Atheist. Hmm..pelik-pelik pelakon terkenal ini.

Kenal Aktres ini? dia pernah berlakon dalam filem The Dark Knight sebagai Rachel Dawes. Adik kepada Jake Gyllenhaal dan seperti abangnya dia mengamalkan agama yahudi.

Pelakon filem Salt dan X-Men Origin: Wolverine ini berasal dari keluarga Yahudi dari Poland. Ibunya merupakan seorang painter manakala bapanya seorang pelakon teater.

Pelakon Yahudi yang juga Bintang filem Jurassic Park ini berasal dari keluarga Yahudi yang datang dari negara Russian dan Austria. Dia juga masih mengamalkan ajaran yahudi.

Senarai-senarai pelakon Yahudi ini adalah sebahagian kecil sahaja dari berpuluh-puluh pelakon dan selebriti Hollywood yang berbangsa dan beragama yahudi. Jika anda ingin melihat senarai penuh, klik laman web IMDb yang memaparkan senarai pelakon-pelakon Hollywood yang berketurunan Yahudi


KONSERT MINI ‘SHOWCASE LEJEN RIA’ BAKAL IMBAU NOSTALGIA

Program ‘Showcase Lejen Ria’ adalah sebuah program hiburan terbaharu berkonsepkan konsert mini eksklusif bersama barisan penyanyi legenda dalam industri muzik tanah air yang akan menghiburkan penonton dengan rangkaian koleksi lagu popular masing-masing sekaligus bakal mengimbau nostalgia untuk setiap lagu yang pernah menjadi siulan ramai.

Lima penghibur ikonik dengan latar belakang genre muzik yang berbeza iaitu Kumpulan Wings, Zamani & Ameng, Ella dan Anuar Zain bakal menggegarkan malam hujung minggu  menerusi empat buah konsert mini yang akan berlangsung selama 90 minit dari Studio 1, Astro Bukit Jalil.

Konsert mingguan eksklusif ‘Showcase Lejen Ria’ bakal dikendalikan sepenuhnya oleh selebriti versatil, Dato’ AC Mizal selaku hos program yang akan mendalami perjalanan kembara seni serta pencapaian cemerlang barisan artis jemputan sepanjang pembabitan mereka dalam industri muzik. Selain itu, pelbagai perkongsian pahit manis dan pengalaman berharga yang mungkin tidak pernah dikongsikan sebelum ini akan turut dicungkil menerusi program ini.

Rakaman program ‘Showcase Lejen Ria’ akan bersiaran secara eksklusif pada setiap hari Ahad, jam 9.00 malam bermula 21 Mac 2021 menerusi saluran Astro Ria HD (104) dan Astro Ria (124) serta turut boleh distrim menerusi aplikasi Astro Go dan On Demand untuk pilihan yang lebih fleksibel.

Astro Ria HD (104) dan Astro Ria (124)

Kumpulan Wings akan membuka gelanggang episod pertama program ‘Showcase Lejen Ria’ pada Ahad ini. Kemudian disusuli dengan penampilan istimewa Zamani & Ameng untuk episod kedua pada 28 Mac 2021. Ratu Rock Negara, Ella pula akan beraksi di episod ketiga pada 4 April 2021. Manakala penyanyi terkenal Anuar Zain pula akan melabuhkan tirai program ini menerusi episod keempat pada 11 April 2021.

episod kedua pada 28 Mac 2021.

episod ketiga pada 4 April 2021.

episod keempat pada 11 April 2021.


Sony Bakal Terbitkan Filem Madame Web

Satu perkembangan menarik dari buat peminat Spider-Man. Menurut laporan dari laman Collider, Sony Pictures telah meminta penulis skrip Morbius, Matt Sazaman dan Burk Sharpless untuk menulis skrip filem terbaru ‘Spider-Man Universe’, Madame Web.

Buat masa ini tidak dipastikan siapa akan menerbitkan filem Madame Web, tetapi berkemungkinan Avi Arad dan Matt Tolmach mungkin mengambil tugas penerbitan memandangkan mereka berdua terlibat dalam projek Venom 2 dan Morbius.

Dicipta oleh penulis Denny O’Neil dan pelukis John Romita Jr, Madame Web pertama kali membuat penampilan dalam komik Marvel menerusi komik The Amazing Spider-Man #210, pada tahun 1980. Dikenali sebagai Cassandra Webb, dia digambarkan sebagai seorang wanita tua yang buta, menderita penyakit neuromuskular kronik yang menjadikannya sukar untuk bergerak dan bernafas, dan sebagainya. Webb bergantung penuh kepada mesin sokongan hayat yang kelihatan seperti sarang labah-labah. Dia memiliki abiliti luarbiasa dan sering membantu Spider-Man untuk mencari mangsa-mangsa penculikan.

Perancangan filem Madame Web menandakan Sony Pictures kini semakin serius untuk mengembangkan sinematik Marvel mereka sendiri, lebih-lebih lagi selepas bercerai dengan Marvel Studios.

Sony kini sedang sibuk dengan projek filem Morbius dan Venom 2, manakala beberapa filem lain seperti Silk, Nightwatch, Black Cat, Silver Sable, dan Kraven kini berada dalam beberapa fasa pembangunan.

Setakat ini maklumat lanjut mengenai plot dan sebagainya masih belum didedahkan pihak Sony.


Pertama Kali Di Malaysia, Raikan Budaya Pop Di Asia Comic Con 2018

Acara yang paling dinantikan peminat, Asia Comic Con (ACC) 2018 membuka tirainya hari ini. Dirasmikan oleh Pengasas Serantau, Krit Vitayasamrit dan Penganjur dan Rakan Kerjasama di Malaysia, Tan Mong Chon, Michael Zchang dan Vincent Low daripada Hub Advertising, acara ini turut disertai oleh artis selebriti Jepun mao dan NoB. Mempunyai jumlah pengikut yang besar dari serata dunia, acara yang bakal berlangsung pada hujung minggu ini (13 – 15 Julai) di Sunway Pyramid Convention Centre merupakan acara budaya pop terbesar tahun ini.

Sehingga kini, ribuan tiket telah habis terjual, termasuklah tiket VIP. Namun peminat masih berpeluang mendapatkan pas 3 hari dengan harga RM50 atau pas satu hari dengan harga RM30. Tiket boleh didapatkan secara dalam talian dan di kaunter-kaunter tiket berdekatan. Inilah peluang anda untuk menyaksikan budaya-budaya pop terkenal di serata dunia di bawah satu bumbung!

“Secara peribadi, saya juga sebenarnya salah seorang peminat budaya pop, dan saya amat terharu diberi peluang untuk membentangkan suatu acara komik yang besar yang dapat mengumpulkan peminat-peminat francais adiwira, permainan video dan koleksi terhad di Malaysia. Comic Con Asia mempunyai keunikannya yang tersendiri kerana peminatnya datang dari negara-negara antarabangsa dan Asia,” kata Tan Mong Chon, Pengerusi dan Pengarah Syarikat, I Hub Advertising. “Saya berasa bangga melihat perkembangan acara ini yang pertama sekali diadakan di Thailand pada 2017 kemudian diteruskan di Malaysia pada 2018. Harapan saya agar acara ini dapat terus berkembang di negara-negara Asia lain pula selepas ini.”

Michael Zchang, Pengurus Besar Hub Advertising, berkata, “Kami berbesar hati dapat menganjurkan Comic Con Asia yang pertama di Malaysia dan kami berterima kasih kepada rakan-rakan kongsi dan pembekal yang turut memberi sokongan dalam menjayakan acara berteraskan budaya pop yang mempunyai peminatnya yang tersendiri ini.”

(L-R; standing) Asia Comic Con (ACC) 2018 regional and local organizers, Thanachai Klomchicharoen, Vincent Low, Tan Mong Chon; Japanese singer mao; ACC organizers, Krit Vitayasamrit and Michael Zchang

“Sokongan yang diterima daripada peminat juga sangat memberangsangkan. Khas untuk mereka, kami telah menyediakan enam zon yang terdiri daripada komik, filem, rancangan bersiri, manga, animasi, permainan, permainan video, dan cosplay,” tambahnya lagi.

Peminat pasti teruja untuk menyaksikan sendiri koleksi terhad, memorabilia, dan pameran unik daripada filem-filem Marvel, DC, Star Wars dan banyak lagi. Selain itu mereka juga boleh cuba bermain permainan Dungeons & Dragons atau Magic: The Gathering.

Kehangatan bola sepak yang masih dirasai juga tidak dilupakan menerusi Pertandingan Moh Skor E-Sports yang menampilkan FIFA Online 3, FIFA18 dan permainan fantasi kegemaran ramai, Mobile Legends. Peminat anime pula pasti teruja untuk bertemu artis-artis hebat NoB (Super Sentai dan Saint Seya) dan mao (Doraemon).

“Penerimaan yang baik daripada peminat Comic Con Asia di Malaysia telah membuktikan kemampuan kami dari segi sumber dan pengurusan majlis yang berskala besar. Kejayaan ini memberi kami lebih semangat untuk terus menganjurkan acara yang lebih hebat pada masa akan datang,” kata Vincent Low, Pengarah Pembangunan Perniagaan, I Hub Advertising. “Gabungan aktiviti dan penampilan khas oleh personaliti terkenal dalam satu acara mega seperti ini akan memberikan pengalaman menakjubkan kepada peminat.”

Jangan terlepas peluang menyaksikan Comic Con Asia 2018, sehingga 15 Julai ini di Sunway Pyramid Convention Centre. Tiket boleh didapati di laman web www.eventbrite.com.au. Untuk maklumat terkini, anda boleh layari laman Facebook Asia Comic Con Malaysia


Aktor ‘Jar Jar Binks’ Hampir Bunuh Diri, James Gunn Sarankan Peminat Toksik Star Wars Menjalani Terapi

Baru-baru ini aktor yang membawakan karakter Jar Jar Binks dalam filem Star Wars, Ahmed Best mendedahkan beliau hampir membunuh diri disebabkan pihak telah menghentamnya sehingga merosakkan karier lakonan beliau,

Pendedahan yang dilakukan oleh aktor tersebut telah mendapat perhatian dan sokongan para peminat serta individu yang terlibat dalam industri perfileman Hollywood. Antara yang memberi sokongan kepada beliau adalah pengarah dan penulis filem Guardians of the Galaxy, James Gunn. Menerusi akaun Twitter beliau, James Gunn menyarankan agar peminat supaya bertenang dan tidak seharusnya menyalahkan aktor sepenuhnya.

Malah pengarah itu juga turut berkata, kelemahan sesebuah filem tersebut perlu dilihat kepada kelemahan penulisan sesebuah filem itu.

Selain itu juga, James Gunn turut berkata kepada peminat-peminat Star Wars yang merasakan filem terbaru Star Wars memusnahkan zaman kanak-kanak mereka, agar perlu pergi menjalani terapi.

Hmm.. mungkin aktor-aktor Hollywood perlu mempelajari dari teknik pelakon-pelakon Malaysia bagaimana mereka menghadapi dan menepis segala kritikan menakutkan dari netizen disini.


Najis Ditempat Tidur Antara Sebab Penceraian Johnny Depp dan Amber Heard

Kes saman fitnah Johnny Depp terhadap pemilik akhbar The Sun News Group Newspapers berlanjutan di Mahkamah Tinggi London semalam dengan pendedahan yang lebih mengejutkan … serta menyaksikan ‘hastag’ #AmberTurd menjadi trending di media sosial Twitter.

Depp memberitahu peguam bahawa dia mengakhiri perkahwinannya dengan bintang Aquaman, Amber Heard selepas najis ditinggalkan di tempat tidur mereka, suatu tindakan yang menyebabkan pelakon itu mengelar bekas isterinya, “Amber Turd.”

Setelah perbalahan yang tidak menyenangkan diantara mereka berdua, Pada 23 Mei 2016, Depp mendakwa bahawa Heard, atau rakannya IO Tillett Wright, telah membuang air besar di tempat tidur mereka setelah dia muncul lewat ke majlis ulang tahunnya,

Depp berkata bahawa pada keesokan harinya, dia menerima panggilan dari pembantu rumahnya yang memberitahu bahawa dia telah menemui najis di tempat tidur, dan dia tahu najis itu terlalu besar bagi salah satu dari dua ekor anjing peliharaan mereka.

Pada mulanya, dia mendapati kejadian itu lucu, dan mengelar “Amber Turd” dalam teks kepada rakan-rakannya.

Pelakon itu mengatakan bahawa, “iO Tillet Wright mungkin individu yang cukup jahat untuk melakukan tindakan seperti itu,” tetapi turut mendakwa bahawa Heard mengaku kepada pengurus harta tanah mereka yang tindakan itu adalah “prank” semata-mata. Kejadian tersebut dikatakan menjadi penyumbang kepada pengakhiran perkahwinan Depp dan Heard.

Depp kini dalam proses menyaman akhbar The Sun kerana telah mengeluarkan laporan fitnah yang menyatakan bahawa Depp telah mendera Heard sepanjang tempoh perkahwinan mereka.


Trailer & Sinopsis Filem Seram Indonesia ‘Tasbih Kosong’

Filem seram Indonesia, Tasbih Kosong, akan ditayangkan dipawagam mulai 22 Jun ini. Tasbih Kosong diedarkan oleh GSC Movies.

“Asti dan Umar adalah pekerja Pejabat Perangkaan, dan ditugaskan untuk mengemas kini data di kampung terpencil. Mereka tidak menyedari bahawa tempat yang mereka tinggal adalah kepunyaan seorang lelaki yang telah membuat perjanjian dengan syaitan.” Menurut sinopsis.

“Akses jalan yang sukar dan jarak yang jauh antara rumah menjadi penghalang sehingga terpaksa tinggal di kampung dalam tempoh yang agak lama. Suatu hari, Umar bertemu Rajeng, dan mereka jatuh cinta.”

“Tanpa disedari, Rajeng mengadakan perjanjian dengan ibu bapa angkatnya sebagai pengganti ilmu hitam yang mereka miliki. Kedatangan Asti dan Umar mendedahkan pelbagai samaran penduduk kampung. Kehidupan Asti dan Umar mula terancam.”

Tasbih Kosong diarahkan oleh Arie Achmad Buang dan dibintangi Fritz Frederich, Riskyana Hidayat, St. Ardiana Arifin, Muh Taufik Achmad.


Avengers: Infinity War Kutip $134 Juta Dalam Tempoh Dua Hari

Filem terbaru Marvel Studios, Avengers: Infinity War telah mengutip $134 juta seluruh dunia selepas ia mula ditayangkan pada 25 April yang lalu. Selain itu juga, Avengers: Infinity War turut mencipta rekod apabila menjadi filem Marvel Studios yang mengutip kutipan paling tinggi pada tayangan preview di US.

Avengers: Infinity War telah mengutip $39 juta dolar pada tayangan preview, mengatasi rekod kutipan 3 filem Marvel sebelum ini iaitu Avengers: Age of Ultron yang mengutip $27.6 juta, Black Panther yang mengutip $25.2 juta dan Captain America: Civil War yang telah mengutip $25 juta pada tayangan preview.

Untuk pasaran antarabangsa, Avengers: Infinity War telah mengutip $95 juta selepas dua hari tayangannya dengan Korea Selatan menjadi penyumbang terbesar iaitu sebanyak $11.4 juta, diikuti Australia $10 juta dan UK sebanyak $8.9 juta. Malaysia telah menyumbang sebanyak $2.8 juta kepada kutipan tiket filem Avengers: Infinity War.

Diarahkan oleh Anthony dan Joe Russo, Avengers: Infinity War mengisahkan tentang sekumpulan superhero Marvel yang bergabung tenaga untuk menghentikan Thanos yang sedang mengumpul batu-batu Infiniti dan mengelakkan galaksi dari ancaman Thanos.

Avengers: Infinity War kini sedang ditayangkan dipawagam-pawagam tempatan.


PREY: Beruang Menjadi Mangsa Predator Dalam Video Promo Terbaru

20th Century Studios telah mengeluarkan video promo Prey, yang dijadualkan tayangan secara eksklusif di Hulu pada 5 Ogos ini.

Ditetapkan di Negara Comanche 300 tahun yang lalu, Prey adalah kisah seorang wanita muda, Naru, pahlawan yang garang dan berkemahiran tinggi. Dia telah dibesarkan dalam bayang-bayang beberapa pemburu paling legenda yang berkeliaran di Great Plains, jadi apabila bahaya mengancam tempat tinggalnya, dia berusaha untuk melindungi orag-orangnya.

Mangsa yang diburunya, dan akhirnya bertembung, ternyata adalah pemangsa makhluk asing yang sangat maju dengan senjata yang canggih dari segi teknikal, mengakibatkan pertarungan yang ganas dan menakutkan antara kedua-dua musuh.

Filem ini menampilkan barisan pelakon seperti Amber Midthunder yang memainkan watak utama, disamping Dakota Beavers, Stormee Kipp, Michelle Thrush dan Julian Black Antelope.

Prey diarahkan oleh Dan Trachtenberg (10 Cloverfield Lane), ditulis oleh Patrick Aison (Jack Ryan, Treadstone), dan diterbitkan oleh John Davis (Jungle Cruise, The Predator) dan Jhane Myers (Monsters of God), dengan Lawrence Gordon (Watchmen), Marty Ewing (It: Chapter Two), James E. Thomas, John C. Thomas dan Marc Toberoff (Fantasi Island) berkhidmat sebagai penerbit eksekutif.

Stream #Prey, the movie event you can’t miss, only on @Hulu Aug 5. pic.twitter.com/HZ2FF7MwfA— Predator (@Predator) July 18, 2022


Tonton Trailer Pertama “Hawkeye”, Akan Tayang Di Disney+ Hotstar 24 November Ini

Marvel Studios telah melancarkan trailer pertama untuk siri MCU Disney+ yang akan datang, Hawkeye, memberikan rakaman pertama gandingan Jeremy Renner sebagai Clint Barton dan Hailee Steinfeld sebagai heroin Marvel kegemaran peminat, Kate Bishop. Anda boleh tonton trailer tersebut dibawah.

Siri Hawkeye berkemungkinan ditetapkan dua tahun selepas peristiwa Avengers: Endgame, dan terdapat spekulasi yang mengatakan bahawa siri ini mungkin akan mengadaptasikan salah satu cerita terkenal Hawkeye dari komik, dimana Clint telah kehilangan pendengarannya.

Menyertai barisan pelakon adalah pendatang baru MCU yang terdiri daripada Vera Farmiga, Fra Fee, Alaqua Cox, Tony Dalton, Zahn McClarnon, dan Brian d’Arcy James. Florence Pugh, yang telah membuat debut sebagai Yelena Belova dalam Black Widow, dilaporkan bersedia untuk muncul dalam siri akan datang.

Hawkeye akan ditayangkan pada 24 November ini, hanya di Disney+ Hotstar.

This holiday season, the best gifts come with a bow. 🏹 Watch the new trailer for Marvel Studios’ #Hawkeye, and start streaming the Original Series November 24 on @DisneyPlus. pic.twitter.com/HArEGH2xSG— Marvel Studios (@MarvelStudios) September 13, 2021


8 K-Drama Menarik Yang Akan Ditayangkan Mac Ini

Seperti biasa, beberapa drama Korea terbaru akan ditayang setiap bulan. Untuk bulan Mac, sebanyak 8 drama akan menemui penonton, dan sudah tentu, antara yang menarik adalah drama thriller “Mouse”, drama terbaru Netflix “Love Alarm” musim kedua dan beberapa drama lain. Anda boleh senarai drama yang akan ditayangkan pada bulan ini dibawah.

Pelakon: Lee Seung Gi, Lee Hee Joon, Park Ju Hyun, Kyung Soo Jin, Ahn Jae Wook, Kim Jung Nan, Kwon Hwa Woon, Jo Jae Yoon, Kim Young Ok, Jung Ae Ri, Ahn Nae Sang, P.O, Kim Kang Hoon

Jumlah episod: 20 Episod (Rabu & Khamis)

Mouse adalah drama misteri thriller yang ditetapkan di dunia dimana manusia dapat mengenalpasti psikopat melalui ujian DND pada janin di rahim ibu. Drama ini berpusat pada persoalan, “Adakah anda akan melahirkan anak itu dengan mengetahui bahawa mereka adalah psikopat?”

Lee Hee Joon disahkan akan membintangi drama ini sebagai Go Moo Chi, seorang detektif yang ibu bapanya dibunuh ketika dia masih muda dan bersedia menggunakan segala cara untuk membalas dendam atas kematian mereka. Lee Seung Gi bergabung dengannya sebagai Jung Ba Reum, seorang pegawai polis muda yang bersemangat dan mempercayai keadilan.

Drama Stage 2021 (4 Mac) – tvN

“Mint Condition”: Im Chae Moo, An Woo Yeon, Ji Min Hyuk, Yeri (Red Velvet), Lee Suk Hyeong, JELL-E, Kim Jung Young, etc
“Hi Dorothy”: Han Ji Eun, Kim Joo Heon, etc.
“Deok Gu is Back”: Yang Kyung Won, Woo Hyun, etc.
“Ms. Park’s Deadly Revolution”: Shin Dong Mi, Bae Hae Sun, Heo Young Ji, Kim Do Hyun, etc.
“Hunger” : Ahn So Hee, Kwak Dong Yeon, Song Deok Ho, etc.
“Love Spoiler”: Lee Joo Bin, Kwon Soo Hyun, Choi Seung Yoon, Cha Rae Hyung, Jeon Hye Yeon, Seo Eun Woo, etc.
“On the Way to the OB”: Park Ha Sun, etc.

“On the Way to the OB”:

Jumlah episod: satu episod setiap drama (Khamis)

Bagi menyokong penulis skrip muda, 10 drama – 1 episod, telah dipilih untuk ditayangkan melalui “Drama Stage 2021” sebagai projek debut penulis. Tujuh yang pertama akan disiarkan pada bulan Mac.

“Mint Condition” adalah drama fantasi mengenai seorang lelaki separuh umur yang menjadi lelaki muda berusia 20-an kerana pengimbas MRI yang rosak, sementara “Hi Dorothy” mengikuti pemburuan psikologi yang dikelilingi kejahatan kamera tersembunyi. “Deok Gu is Back” menampilkan seorang lelaki yang kembali lima tahun setelah hilang dan keluarganya mahu dia berpura-pura mati kerana mahu menuntut wang insurans.

Dalam “Ms. Park’s Deadly Revolution”, pekerja pusat panggilan Park Sung Shil berusaha melindungi pekerjaannya daripada digantikan dengan teknologi. “Hunger” adalah sebuah drama komedi hitam mengenai seorang influencer yang terkenal dengan pembohongan dan menyebabkan dia diculik, dan “Love Spoiler” menceritakan kisah dunia dystopian di mana tarikh luput cinta dapat diungkapkan. “On the Way to the OB” adalah mengenai seorang wanita hamil yang memerangi zombie untuk mendapatkan pemeriksaan OB-GYN.

Love Alarm 2 (12 Mac) – Netflix

Pelakon: Kim So Hyun, Jung Ga Ram, Song Kang, Go Min Si, Kim Si Eun, Ki Do Hoon, etc.

Jumlah episod: 6 Episod (Jumaat) – siaran serentak di Netflix

Berdasarkan webtoon terkenal dengan judul yang sama, Love Alarm adalah drama romantis yang ditetapkan dalam realiti alternatif di mana orang mencari cinta melalui aplikasi yang memberi peringatan kepada pengguna apabila seseorang dalam radius 10 meter mempunyai perasaan terhadap mereka.

Musim pertama menceritakan kisah Kim Jo Jo (Kim So Hyun), Hwang Sun Oh (Song Kang), dan Lee Hye Yeong (Jung Ga Ram) ketika mereka menghadapi dunia di mana orang hanya dapat menyatakan cinta mereka melalui aplikasi.

Revolutionary Sisters (13 Mac) – KBS 2

Pelakon: Hong Eun Hee, Jeon Hye Bin, Go Won Hee, Kim Kyung Nam, Yoon Joo Sang, Lee Bo Hee, Lee Byung Joon, Choi Dae Chul, Seol Jung Hwan, Kim Hye Sun, Ha Jae Sook, Joo Suk Tae, Song Young Jae, etc.

Jumlah episod: 50 (Sabtu & Ahad)

Ditulis oleh Moon Young Nam, yang menulis drama hit termasuklah “Three Brothers”, “Wang’s Family” dan “Liver or Die”. “Revolutionary Sisters” merupakan drama misteri thriller dan komedi yang mengisahkan kesemua ahli keluarga menjadi suspek selepas ibu mereka mati ketika dalam proses perceraian. Lee Chul Soo (Yoon Joo Sang) adala hketua keluarga, dan tiga anak perempuannya adalah Lee Kwang Nam (Hong Eun Hee), Lee Kwang Shik (Jeon Hye Bin), dan Lee Kwang Tae (Go Won Hee).

Drama Festa 2021 (15 Mac) – JTBC

Pelakon “Off Route”: Nam Ji Hyun, Park Ji Young, Seo Jeong Yeon, Kim Bum Soo, Moon Sang Hoon, etc.
Pelakon “Find the Child”: Park Hyuk Kwon, Jang So Yeon, Oh Ja Hoon, Park Soo Young, Baek Ji Won, Lee Kyung Hoon, etc.

Jumlah episod: Dua episod setiap drama (Isnin & Selasa)

Untuk “Drama Festa 2021” tahun ini, JTBC menayangkan dua drama pendek yang masing-masing memilik dua episod.

“Off Route” adalah drama komedi yang mengikuti Kang Su Ji (Nam Ji Hyun) dan ibunya Kang Kyung Hye (Park Ji Young) yang dalam pengejaran mencari tunang Su Ji, Goo Sung Chan (Kim Bum Soo), yang melarikan diri di hari perkahwinan mereka. “Find the Child,” berdasarkan sebuah novel, adalah mengenai Jo Yoon Suk (Park Hyuk Kwon) dan Kang Mi Ra (Jang So Yeon) yang menemui Sung Min, anak mereka yang telah hilang 11 tahun yang lalu.

Pelakon:  Park In Hwan, Song Kang, Na Moon Hee, Hong Seung Hee, Jo Sung Ha, Jung Hae Kyun, Shin Eun Jung, Jung Hee Tae, Kim Soo Jin, Kim Tae Hoon, Yoon Ji Hye, Jo Bok Rae, Kim Kwon, etc.

Jumlah episod: 12 Episod (Isnin & Selasa)

“Navillera” adalah drama yang menyentuh perasaan tentang Duk Chool (Park In Hwan) yang belajar balet pada usia 70 dan ballerino muda bernama Chae Rok (Song Kang) yang kehilangan impiannya pada usia 23 tahun. Na Moon Hee berperanan sebagai Hae Nam, isteri kepada Duk Chool, yang merupakan ibu yang baik walaupun semua anaknya sudah dewasa, sementara Hong Seung Hee berperanan sebagai cucu Duk Chool, Eun Ho, yang sudah bosan untuk memenuhi harapan ayahnya yang tidak berkesudahan.

Joseon Exorcist (22 Mac) – SBS

Pelakon: Kam Woo Sung, Jang Dong Yoon, Park Sung Hoon, Kim Dong Jun, Jung Hye Sung, Seo Young Hee, Geum Sae Rok, Lee Yoo Bi, etc.

Jumlah Episod: 16 Episod (Isnin & Selasa)

“Joseon Exorcist” ditetapkan setelah penubuhan dinasti Joseon, dan ia mengisahkan tentang mayat yang kembali hidup setelah dibunuh oleh keluarga diraja. Jang Dong Yoon berperanan sebagai Putera Chungnyeong, seorang pemuda ulat buku yang terpaksa berperang untuk melindungi Joseon dari roh jahat.

Kam Woo Sung berperanan sebagai Raja Taejong, seorang raja yang tidak berperasaan dan bertekad untuk mengawal roh-roh jahat yang telah mengambil alih kerajaan, tetapi secara diam-diam menyimpan rasa bersalah keatas pertumpahan darah yang disertainya untuk membantu ayahnya menubuhkan dinasti Joseon. Park Sung Hoon berperanan sebagai Putera Yangnyeong, yang menandatangani kontrak berbahaya dengan roh jahat untuk melindungi orang tersayang.

Oh My Ladylord (24 Mac) – MBC

Pelakon: Lee Min Ki, Nana, Kang Min Hyuk, Lee Hwi Hyang, Kim Ho Jung, Sun Woo Jae Duk, Woo Hee Jin, Kim Chang Wan, Bae Hae Sun, Lee Dae Yeon, etc.

Jumlah episod: 16 Episod (Rabu & Khamis)

“Oh My Ladylord” adalah komedi romantis mengenai Han Bi Soo (Lee Min Ki), penulis drama thriller terbaik di Korea yang memilih untuk tidak berpacaran, dan Oh Joo In (Nana), pelakon dan ratu rom-com yang gagal untuk berpacaran sehingga kini. Apabila keduanya hidup bersama, kekacauan akan berlaku. Kang Min Hyuk berperanan sebagai Jung Yoo Jin, lelaki yang sempurna dengan penampilan, bakat, dan kekayaan yang hanya meminati Oh Joo In.


Review Filem Korea: A Violent Prosecutor (2016)

Byun Jae-Wook (Hwang Jung-Min) adalah seorang pendakwa raya yang begitu fokus dalam kerjayanya, tetapi beliau tidak boleh mengawal emosinya. Beliau menjalankan siasatan dan soal siasat ke atas pihak tertuduh dengan kekerasan.

Nasib tidak menyebelahinya, akibat terkenal dengan kekerasannya itu, beliau diperangkap akibat kesalahan yang tidak dilakukan, kerana mengakibatkan kematian tertuduh di bawah siasatannya. Beliau dihukum penjara selama 15 tahun, di dalam penjara beliau diseksa oleh banduan-banduan yang beliau jatuhkan hukuman semasa beliau menjadi pendakwaraya. Tetapi, beliau bernasib baik kerana pengawal penjara meminta nasihat guaman dari beliau, dan akibat tersebut beliau mendapat banyak kemudahan di dalam penjara.

Lima tahun kemudian, Jae-wook menjadi orang yang disegani di dalam penjara, beliau juga memberi nasihat perundangan kepada banduan-banduan, ini juga sebab beliau dipandang tinggi. Beliau bertemu seorang banduan baru bernama Chi-won (Kang Dong-Won), Chi-won merupakan, penipu handalan yang sudah banyak kali keluar masuk penjara.

Chi-Won mempunya maklumat tentang kes yang menyebabkan Jae-wook masuk ke penjara. Jae-wook ‘menolong’ Chi-won bagaimana cara menggugurkan dakwaan terhadapnya kerana Jae-wook mahu Chi-won menolongnya mendapatkan bukti yang diperlukan selepas Chi-won keluar penjara. Jae-Wook telah menyediakan misi membalas dendam terhadap orang yang telah memerangkapnya sehingga terpaksa dipenjarakan.

Walaupun tajuknya Violent Prosecutor tetapi tak adalah ‘kekerasan’ sangat yang ditunjukkan dalam filem ini, filem ini ada sedikit unsur komedi. Aku suka Hwang Jung-min ni berlakon, rupa memang tak ada tapi pergerakan badan beliau boleh menterjemahkan apa ekspresi dan perasaan beliau walau tanpa dialog. Filem ini tak adalah konflik sangat, agak mendatar sedikit dan boleh dikatakan straight to the point.

Filem ini jugak tidak menceritakan latar belakang karakter utama, cuma Chi-won ada cerita sedikit kisah hidup dia ke Jae-wook, tapi kurang pasti itu cerita benar atau penipuan. Hahahaha. Walaupun pengakhiran filem ini nampak macam simple je, filem ini tetap menarik untuk ditonton, terutama sekali keserasian antara Hwang Jung-min dan Kang Do-won memang tip top.


Trailer Pertama Terminator: Dark Fate Telah Dilancarkan, Tontonnya Disini

Paramount Pictures telah melancarkan trailer pertama filem Terminator: Dark Fate yang memaparkan gambaran pertama filem yang dinantikan iti. Anda boleh tonton trailer tersebut di pemain video dibawah.

Tiada sinopsis untuk didedahkan kepada penonton buat masa ini. Terminator: Dark Fate merupakan sekuel kepada Terminator 2: Judgement Day (1991), sekaligus meminggirkan terus filem-filem Terminator selepas Judgement Day.

Filem ini menyaksikan pelakon utama francais asal kembali membawakan watak masing-masing. Arnold Schwarzenegger kembali membawakan watak robot Terminator, manakala Linda Hamilton akan membawakan wataknya, Sarah Connor.

Tim Miller, pengarah filem Deadpool telah diberikan kepercayaan untuk menjadi sutradara filem ini. James Cameroon pula bertindak selaku penerbit. Turut membintangi filem ini adalah Mackenzie Davis, Natalia Reyes dan Gabriel Luna.

Terminator: Dark Fate akan menemui penonton pada 1 November ini.